Румяна Капинчева - личен сайт - 20.Харем - мюзикъл\nНачало > ДРАМА > 20.Харем - мюзикъл\nКафене.На една от масите седят две млади красиви жени.Всички масите са заети. Сервитьор разнася поръчките.\nЕли: Та питам аз, Мими, ако ти си на мое място, какво би направила?\nМими: Умирам да съм на твое място. Харесвана, обожавана, от цяла тълпа мъже. Ах, приятелко, ще се къпя в блаженство.\nЕли: Но все пак трябва да избера един от тях.\nМими: Недей, миличка, ще бъде най - голямата ти грешка. Живей си живота така!\nПриближава се сервитьорът и им сервира две пасти.\nЕли:Ммм. Обожавам пастите. Иска ми се само това да ям сутрин, обед и вечер.\nМими: Приятелко, знаеш ли какъв ти е проблема? Твоите желания винаги се свързани с количеството. А днес искаш да си наложиш ограничение.\nЕли: Може би си права. Иска ми се един съпруг, но да е като бог Шива.\n/пее/Какво ли би било да съм съпруга\nна Шива- многоръко божество?\nСъдба не бих желала друга-\nв наслада да живея поне години сто.\nКосите ми с една ръка да гали\nсъс другата да ми поднася питие,\nсъс третата камината да пали,\nчетвъртата, четвъртата е за каквото ще!\nТакъв съпруг желая като Шива.\nда е различен всеки миг и час,\nвъв всичко земно да го бива,\nда ме въздига със небесна сласт.\nМими: Зарежи бог Шива! И той е мъж. С едната ръка ще държи каишката на свободата ти, с другата ще размахва камшика на мъжкото си самолюбие, а с третата и четвъртата ще гали други жени. Ето и момчето ще ти каже. Има ли нещо по- ценно от свободата?\nСервитьорът кимва отрицателно.\nЕли: /въздъхва/ Не. Решила съм вече. Ще се омъжа. Животът се процежда между пръстите ми. Обърна ли се нищо не е останало зад мен.\nМими: Какво толкова трябва да остане?\nЕли: Семейство.Дом, деца, внуци.\nМими:/прозява се/ Проза.\nЕли: Семейството, Мими, е най- важното нещо на света.\nМими: И кой го е казал? Кога го е казал? Защо го е казал?\nЕли: Баща ми. Ежедневно. Иска продължение на рода.\nМими: Родителите ти не са ли разведени?\nЕли: Е да, но аз няма да правя тяхната грешка.\nМими: Коя по точно?\nЕли: Не ще допусна еднообразието да завладее брака ми.\nМими: И как ще го сториш. Любовта, приятелко, е като любимата ти паста Гараш. Вкусна, желана, апетитна. Умираш за нея, но ако само това ти се налага да си хапваш ден след ден, ти втръсва. Изприщваш се само като я видиш.\nЕли: Да, тук е дилемата. Коя паста да избера, та да не ми втръсне? Имам шестима кандидати. И все готини.\nМими: /хваща се за главата/ Шестима? Приятелко, такъв оазис за мнозина е мираж. А на нея й било трудно?/махва с ръка/ Да ти имам проблемите.\nЕли: Но, кой да избера, та след време да не се разкайвам?\nМими: Кого обичаш най- много?\nЕли: А, де? Всичките.\nМими: Кой те кара да губиш ума си по него?\nМими: Безумства. Кой те кара да вършиш безумства?\nЕли:Във всичките съм влюбена безумно. Шест пъти по шест.\n/пее/Мъжете са различни и мисли неприлични\nтоку прелитат в моята глава\nсъс този да опитам, със друг да се развличам\nда съм на гребена на любовта.\nРазбирам от морала, прашинка не остава\nала на кой му пука от това?\nСъс този ще флиртувам, със други ще нощувам,\nче малко трае знайте младостта.\nТълпа мъже обича, жената да привлича,\nда ходи по пътека от цветя\nи смигне ли им само, със смирение голямо\nпред нейната особа да подвият колена\nВсички: Дилемата голяма пред всяка елегантна дама\nстои откакто се върти света.\nЧе любовта е сладка, ала е много кратка\nи как да задържим за цял живот мига\nОсвен - със този да опита, със друг да се развлича\nда е на гребена на любовта.\nМими: И все пак. Все има нещичко, което да ги отличава един от друг и да накланя везните към по добрия.\nЕли: Разбира се. Те са коренно различни. Да вземем например Пиетро.\nЕли: Да. Пиетро.Ах, Мими, толкова е романтичен. Като всички италианци. Чувствителен, любвеобвилен. Езика ни не знае, но владее перфектно езикът на чувствата. Ако се омъжа за него, по цял ден ще ми пее канцонети. Ще ме води по театри и концерти. Надявам се дори в Миланската скала. Някога е бил там тенор.\nМими: Вземай го тогава!\nЕли: Да но, нали знаеш артистичните натури колко са разпиляни и отнесени. Да беше малко по прагматичен, като Валери например. Делови човек. Сериозен. Честен. Юрист. Потрябва ли ми, веднага ми дава професионален съвет. Ще пази перфектно интересите и парите ми.\nМими: Е, тогава един шут на италианеца и неговите канцонети. Ще слушаш грамофонни плочи. Вземай адвокатчето!\nЕли: Да, но...\nМими: Има но?\nЕли:/поверително/ Като любовник е малко слаб. Абе, хич го няма.\nМими: /шокирана/ О, зарежи го тогава. С това да се правят компромиси не бива. Имах един…\nЕли: Добре, че е Серж. Серж e мъжага по всички показатели.\nМими: По кои по- точно?\nЕли:По…/шепне й нещо, и показва с жестове/\nМими: /приятно шокирана/ Не..\nЕли: Направо ми взема дъха. Умиране има- отърване няма.\nПак си шептят\nМими: Че той е злато. Скъпоценност. Изобщо не му мисли! Вземай мъжкаря!\nЕли: Но е малко слаб в акъла. Представяш ли си, ако децата се метнат на него?\nМими: А, щом е за децата не ти трябва тогава. /хитро/Прехвърли го на мен! Не съм се затъжила още за деца.\nЕли: /замечтано/ Децата си бих направила с Чарли. Ах какъв ми е хубавец! /вижда че Мими се готви да каже нещо/ Не, не, да не съм луда да ти го покажа. По отношение на мъжете ти нямам никакво доверие.\nЕли: Тогава, тогава. Чарли, признавам, е малко шмекер. Хазартен тип. Ще те проиграе без да му мигне окото. Любимата му игра е покер. Като играе забравя за всичко. Сеща се само като трябва да му направя салатка. Пък мен по готвенето хич ме няма.Но затова си имам Петко. В готвенето е бог Нептун.\nМими: Защо пък бог Нептун?\nЕли: Защото е бил морски вълк. Капитан. Но при една катастрофа, корабът потънал. Само фуражката му останала. Оттогава той е на брега.Когато се затъжи за кораба прави манджи. /поверително/ Само с фуражката на глава.\nМими: /смее се/Тъй дибидюс гол?\nЕли: Нали ти казвам с фуражката на главата.\nМими: Давам 50 % от благословията си за готвача, останалите 50 % са за фуражката Вземай капитана! Сервитьор…\nЕли: Чакай, има още!\nМими: Още ли, приятелко? Колко бяха? Изгубих им края.\nЕли: В края е Слав. Слав е лекарят на моята душа. Моят гуру. Природосъобразен начин на живот, окултни науки. Хороскопи, магии, черни, бели, хипнози- всичко това е Слав.\nМими: Да не те е хипнотизирал нещо?\nЕли: О, не. По- скоро аз него. Като му звънна и тичка при мен, зарязвайки всякакви хороскопчета.\nМими: Та колко излязоха? Един, двама, трима, четирима, петима, шестима. Цяла глутница. И хленчиш.\nЕли: Не искам цяла глутница. Искам един, но в него да се съдържат достойнствата на всички. Възможно ли е това?\nЕли: Ти си права за пастите. /сервитьорът спира на масата им. Ели го дръпва за ръкава/ Кажи, момче, как да направи човек така, че яденето на пасти никога да не му омръзне?\nСервитьорът:Лесно, госпожице. Просто трябва да има разнообразие от пасти. При нас асортиментът е гарантиран.\nЕли: И това значи?\nМими: /смее се/ Това значи да си направиш харем.\nЕли: Харем ли? /замисля се/Хм. Не е лоша идея.\nМими: Но аз се шегувам, разбира се.\nЕли: / не я чува/Харем, да, да харем. Това е решението на проблема\n/пее/Желая да си имам аз харем\nна любовта да бъда вечно в плен,\nда нося с радост сладкия си кръст,\nче сто мъже въртя на малкия си пръст.\nХарем, харем, харем, харем,\nпо мъж един за всеки ден.\nХарем, харем, харем, харем-\nБогините ще искат да са като мен.\nСервитьорът: Харем, харем, харем, харем,\nо господи, светът е изумен\nна лудостта момичето е в плен\nЕли:Защо султанът само да теши\nживотът си със хубави жени\nИ аз умея рай да сътворя\nцял куп мъже със чар да покоря,\nЕли: Мими, ти си съкровище. Ще си направя харем.\nМими: Но дали това е възможно?\nЕли: Няма невъзможни неща, Мими. За една жена няма невъзможни неща. Ще се омъжа и за шестимата. По един за всеки ден.\nМими: Защо за всеки ден?\nЕли: Искам да кажа, за всяка нощ. Понеделник, Пиетро. Вторник- Валери, сряда- Серж, четвъртък- Чарли, петък – Петко и събота- Слав.\nМими: Но за неделята нямаш, приятелко.\nЕли: В неделя, Мими, и бог е почивал.\nМими: Ти наистина ли ще го направиш, ами закона?\nЕли: Законът е на страната на любовта. Моите мъже ще измислят нещо. Господи какъв купон ще бъде! Отивам да им го съобщя.\nМими: /вика след нея/Ти си луда./обръща се към останалите/Тя наистина ще го направи. И защо не? Нали е еманципирана жена?\n/пее/Кой може с времето да се надбягва,\nда върши сто неща със лекота,\nсветът да моделира, да обяздва,\nда го омайва и да бъде на върха?\nКой може мъжките очи да приковава,\nда подчинява без насилие духа,\nда го потапя в чувствена забрава?\nЕстествено еманципирана жена!\nЕманципация, еманципация, светът е очарован\nдържи юздите здраво днешната жена!\nДоскоро непристъпен обетован\nшироко той разтваря своята врата.\nКой в лабиринта мъжки се оправя\nс усмивка лека и със вдигната глава?\nКой детронира ненадейно краля,\nкороната му взема, хвърля я в прахта?\nКой с тънки токчета прегазва\nпренебрежението на мъжа?\nКой суетата му наказва\nестествено еманципирана жена.\nЕманципация, еманципация, дори с харема ще се справи\nфортуната наречена жена.\nСветът по волята си ще преправи\nи ще му стъпи на врата!\nМими: Да бях и аз като нея! Сервитьор, я дай още една паста.\nВ стаята са се събрали петима мъже. Мълчат и се разхождат нервно.\nВалери: Просто недоумявам, какво търсим всички тук. След половин час имам дело. Клиентите чакат. Пари губя.\nЧарли: Хитрушата нещо е намислила, мама му стара. Беше много тайнствена като ми се обади.\nПетко: Ясно е. Днес ще ни съобщи решението си, кого е избрала.\nВалери: Че кой й дава правото тя да избира?\nСерж: /настъпва заплашително към него/Не ми харесваш.\nВалери: /отстъпва/ Ей, ей,ей, и ти не си ми от любимците.\nВлиза Пиетро и разперва възторжено ръце.\nПиетро: Бонджорно. Къде белисима?\nЧарли:/ хитро/ Белисимата я няма. Айде, ариведерчи!\nПиетро : /ведро/ О, аз чака. Докато кости изгният на килим.\nСерж: /мрачно тръгва към него/ По въпроса за костите….\nСлав: /прави пред лицето му движения с ръце/ Много черна енергия се е събрала в теб. На половин час път от тук има един кръстопът. Върви веднага там! С една молитва, черната енергия …\nСерж: Като тe светна по муцуната, ще видиш една черна енергия. Май гледаш да ме разкараш.\nПетко: Слушай, приятел, остави човека!/оглежда се/ Бе, тука нещо за хапване няма ли?\nВалери: Върви да купиш нещо! Аз черпя.\nПетко: А, не. Не се хващам на тази въдица. Не мърдам оттук.\nСлав: Направих й хороскоп. Според него днес ще е повратен ден в живота й. По законите на източната религия….\nВалери: Това с хороскопите е глупава работа. Съгласно закона…\nЧарли: Стига с тези закони, мама му стара, виждам света през решетки. Ситуация няма нищо общо с правото, а с една женска.\nВалери: Направо се чудя, какво правя в компанията на такава пасмина като вас. Единият има речник на тригодишно гаменче, другият е с мозък на пиле, третият е пееща откачалка, четвъртият е морска шамандура, петият реещ се шаман. Тази жена вкус няма.\nСерж: Не ми харесваш. /към останалите/Ще го фрасна.\nСлав: Остави го! Днес е под влиянието на Марс. Борят се светлата и тъмната му половина. /към Валери/Но ако искаш ще направим едно сеансче и ще те освободим от бесовете ти. Но първо на половин час от тук…\nВалери: Ти на краставичар, краставици ли ще продаваш?\nСерж: /към Слав/И ти не ми харесваш.\nПетко: Приятел, я по тихо! Не сме се събрали тук да се харесваме. Да не сме обратни?\nПиетро: Къде белисима, къде? Аз бързал, бързал. Слюнка изкочила.\nВалери: Не виждате ли тя ни разиграва!\nНима ще позволиме на една жена\nда се възползва от ситуация такава,\nда властва незаконно над мъжа?\nВсички: Закон ли? Кой ли пък го гледа?\nЗаконът, братче, е на нейната страна-\nусмихне ли се, хукваме в безреда\nдано докопаме красивата ръка\nПетко: Подобно морското цунами\nвръхлита ме с еротика и чар.\nПовярвайте, каквото и да стане\nаз вече цял съм се предал.\nВсички: Щом капитанът морски се предава\nкакво да правим ние сухопътните души?\nПовярвайте единствено остава\nда се удавим в нейните очи.\nПиетро: Каква белисима е, мама миа!\nПиетро цял е в плен на любовта.\nГлупаци ще да са ония,\nкоито пред белисимата не склонят глава\nВсички: Дори и италианските момчета\nзагубили са си ума.\nКакво да правим милички братлета,\nосвен да чукаме на нейната врата?\nСерж: Тъй покорен от женския й плам\nаз целият ще се отдам\nна страст любовна във кревата.\nУмирам да започваме борбата\nВсички: И всеки иска да се бори\nЛюбовни подвизи да сътвори\nИ чудото единствено да стори\nЕдно дете със нейните очи\nСлав: Гадаейки съдбата по звездите\nвидях комета, носеща ми светлина.\nПрошепна ми, играейки си със лъчите:\n“Любими аз съм твоята жена”\nВсички: И всеки на късмета се надява\nда й надене златната халка.\nОставаме, каквото и да става\nприсъдата очакваме сега.\nВалери: И все пак нашето присъствието тук я поощрява. Предлагам да си тръгнем в знак на протест.\nПетко: Аз вече съм хвърлил котва и не мърдам от тук. Пък и в хладилника намерих разни вкуснотии.\nСлав: Според астралния ми знак, днес ме очаква щастие. Не искам да ви отчайвам, но съдбата е на моя страна\nСерж: /към Валери/ Ти тръгвай! Айде да ти видя гърба!\nВалери: От единичен протест няма смисъл. Да се обединим! Аз ще представлявам интересите ви.\nЧарли: Тоя ни взема за канарчета, бе. Аз от такова представляване два пъти в пандиза съм влизал.\nЧарли: Абе, гледай си работата!\nВалери: Но аз не разбирам. Къде ни е мъжкото достойнство?\nЧарли: В панталоните, мама му стара, къде може да е на друго място.\nПиетро започва да се разпява. Всички го гледат изумени.\nПиетро: /жизнерадостно/Аз сигурен. Белисима избира мен. Миланска скала. Италианска култура. Павароти.\nСерж: Тебе ли бе, макарон крив? Така ще те изправя, че и майка ти няма да те познае. Павароти такъв!\nЧарли: Ако беше го избрала, нямаше да ни вика.Но адвокатчето е право. Нима ще дадем на една женска правото на избор\nВалери: Какво предлагаш?\nСерж: Да се стреляме!\nПиетро: Да се стреля? Мама миа. Аз казва да се надпява.\nПетко: Тоя е голяма шамандура. Да се надпиваме с ром. Йохохо. На кораба често решавахме така спора. Както и да го погледнеш, губещи няма.\nСерж: Съгласен. Много нося на пиячка.\nВалери:/презрително/ Пиянски истории ще правим.\nСерж: / настъпва към него/ Не ми харесваш!\nЧарли: Чакайте, чакайте, мама му стара! Предлагам да изиграем едно покерче. Който загуби, си тръгва.\nВалери: Тези комарджийски истории не ми се нравят. От гледна точка на закона….\nСерж: Тогава една руска рулетка, мъжки.\nСлав: Ще ви направя по един хороскоп.Звездите да решат спора.\nЧарли: И все пак най - честно е с покер да решим въпроса. Залогът е женската. Струва си. Какво ще кажете?\nСерж: Брато, /вади многозначително пистолет/ раздавай картите!\nВалери: /насочва се към масата/Това е подсъдно.\nИзблъсква Слав, който също иска да седне на масата.\nПетко:/почесва се по главата/ Столовете са само четири. Трябва да изхвърлим някой зад борда.\nСерж: /размахва пистолета/ Хей сега ще реша въпроса!\nСлав: Да се броим!\nВалери: Вие съвсем сте се вдетенили.\nПиетро: Който седне пръв, играе за белисимата. Който остане…\nПиетро: Не бум. Ариведерчи.\nЗапочват под звуците на музика да обикалят столовете.\nЛих, лих, лили льох лих лили льох\nЗа жени и за любов всеки е готов\nВсички се блъскат и си подлагат крак. Пиетро пръв пада и жално гледа.\nПрез това време влиза Ели и изумено ги гледа.После плясва с ръце. Всички спират сконфузено.\nЕли: Ах, вие се забавлявате./всички се втурват към нея/ Много добре, много добре. Това е направо чудесно.\nВалери: Навярно ни носиш новини, скъпа. За някой добри, за други лоши.\nВсички: Да, да кажи!\nEли: Добре, няма да ви мъча. Реших за кого ще се омъжа.\nВалери: Помисили добре, скъпа. Тук в тази стая има хора, на които не бих се доверил./прегръща я свойски през рамо/ Ще ти дам един безплатен съвет.\nЕли: Разчитам на твоите съвети и в бъдеще.\nВалери: /радостно/ Значи ли това... /Обръща се победоносно към другите/\nЧарли: Всичко е покер. Нали, миличка? Но да знаеш, че си на път да изтеглиш слаба карта Защо не се довериш на късмета?\nЕли: Чарли, вярвай ми, късметът винаги е на твоя страна.\nЧарли: /пляска се по коленете/ Е, фул, фул мама му стара.\nВалери:/смутено/ Но, нали каза…\nЧарли: /присмехулно/ И за в бъдеще ще разчитаме на съвета ти скъпи.\nПиетро: /пада на колене пред нея/ Билисима, Пиетро умре, ако не избере него.Миланска скала опустее. /вайка се/ Мама миа, гранде позоро.\nЕли: Не, Пиетро, не ще допусна такава загуба за изкуството.\nПиетро: Ти вземеш Пиетро?\nСерж: К’во става тук бе. /дърпа я/ Сечено ли ми правиш, маце?\nЕли: На теб ли Серж? Как бих могла?\nСерж: И кво значи туй. Ще има ли цуни гуни?\nЕли: Ще има. И цуни, гуни и разни други неща\nСерж: Значи? Захарче, само кажи и ще те отърва от тези цървули!\nСлав: Но, звездите, любима. Как ще пренебрегнеш зова им? Душата ти ще се загуби без тях.\nПетко: А моите лучени кръгчета? Ще се лишиш от тях?\nСерж: Айде фора! Айде, че почвам да се нервирам!Ще видите едни звезди, едни луци…\nВалери: Кой всъщност е щастливеца? Скъпа, отговори еднозначно!\nЕли: Почакай, Серж! Почакайте всички. Имам страхотна новина./тържествено/ Господа, искам ръката ви!\nВсички се споглеждат с недоумение.\nЕли: Да, да, ще се омъжа за всички ви. Затова искам ръката ви.\nВалери: Това някаква тъпа шега ли е?\nПиетро: Аз не разбрал. За кого омъжи?\nПетко: За всички. Ама че майтап!\nПиетро: И Пиетро е всички?\nЕли: Е, момчета. Не е шега. Какво ще кажете да си направим харем?\nВсички я гледат объркано.\nВалери: Дали е тя на себе си с ума\nда е на всичките жена.\nНо господа, че как ще я делим?\nНа сухо май ще трябва да стоим?\nЕли: О, не унивайте! За всички ви ще има.\nНа всички ви ще съм любима.\nЩе си живеем дружно без проблеми\nА във леглото ще си правим смени\nСерж: Аз доброволно всички смени ще поема.\nЧарли: На покер да решим проблема.\nПетко: В ръцете съм на морската сирена.\nПиетро: Нали съм чужденец, останките ще взема.\nСлав: Харем, харем, харем, харем\nЩе си направим хороскоп за всяка нощ и всеки ден\nМай ми харесва този луд рефрен\nВалери: Дали сте вие всичките с ума?\nТа как ще победите ревността?\nОт ревността се полудява.\nБеля от ревност бързо става.\nИ е възможно мъж да се теши с харем.\nАла жена.. не, оглупяли сте съвсем.\nЖивеем, господа, във мъжки времена.\nНима забравихте това?\nЧарли: Да я деля, не ми е по душата\nСерж: Как искам да я хвана за косата!\nПетко: Ще си остана с пръст в устата\nСлав: Ще взема да си дигна чукалата\nПиетро: Ще вика Пиетро мафията\nВалери: Скъпа, ти ни правиш на глупаци\nЕли: Защо? Вижте обичам всички ви. Не искам никого да разочаровам.\nПък й всеки от вас ми се е клел, че чувствата са взаимни. Нима ме е лъгал? Нима сте ме лъгали всички? Заради криворазбраното си мъжко достойнство, сте готови да ме разпънете на кръст. Да избирам! Когото и да избера ще страдам за другия. Добре, не сте съгласни. Тогава ариведерчи, както казва Пиетро. Щом няма да съм с всички, ще бъда сама.\n/пее/Ариведерчи, толкова ще бъде пусто\nбез моите обичани мъже\nЖивотът ще тече в спокойно русло,\nно щастието бавно ще умре.\nАриведерчи, ариведерчи, напускам ви, но толкова боли.\nАриведерчи, ариведерчи, е останете с мъжките си кривини.\nЩе дойде есен, а след нея зима.\nИ ще си спомняте с премрежени очи,\nче имали сте всичките любима,\nала сте я загубили, уви.\nПиетро: /разхълцва се/ Белисима, няма ариведерчи, няма.\nВалери: Но това не е законно.\nЧарли:/разчувствано/ Колко струва днес закона, мама му стара? Да плюем на него! Миличка, ти си била по откачена и от мене. Включвам се.\nПиетро: О, аморе мио, белисима, Пиетро става твой роб.Заради Миланска скала/ тананика си/ Харем, харем,харем, харем\nПиетро е обезумял съвсем\nПетко: Ще ви правя най- вкусните лукчета.\nСлав: Ще правя супа...\nПетко: Ей, аз съм по готвенето.\nСлав: ..за душата. Пилешка супа за душата й ще правя.\nВалери: Абе, всички ли откачихте?\nСерж:/хваща го за ревера/ Не ми харесваш! Маце, да го разкарам ли?\nЕли: Нека той сам реши!\nВалери: Оставам, оставам! Кой ще ви оправи със закона? Правилници, наредби, кой ще прави?\nШестимата се скупчват около него и остават настрани Ели.\nПетко: Какви правилници бе?\nВалери: Как какви? Слагаме началото на нов семеен ред. Без правила не може. Ония двамата от сега се карат за правата си.\nСерж: Не ти трябват правилници. Аз имам пищов.\nЧарли: Като начало да хвърляме чоп. На кого, кога да му бъде реда.\nПиетро: За при белисимата ли?\nВалери: Не. Сутрин за кенефа.\nСлав: Я, си кажете зодиите. Ще направя един семеен хороскоп.\nПетко: Аз ще направя списък.\nПиетро: За реда при белисимата ли?\nПетко: За продуктите, които липсват в хладилника.\nЕли: Момчета, момчета, какво значи това.\nЧарли: Значи, че ще има сватба.\nВсички: Харем, харем, харем, харем\nСветът е целия един харем\nХарем, харем, харем ,харем\nИ ще се впрегнем във любовния ярем\nВ обредния дом. Насъбрали са се много любопитни. Шестимата мъже, облечени във фракове са се наредили в шпалир. Гостите си шушукат в очакване на булката.\nВсички: Какво събитие! Нима в света подобно нещо има?\nЕдна е булката, а младоженците шестима.\nИ днес във вярност всички ще се закълнат.\nНа меден месец вкупом ще вървят.\nКаква ли ще е първата им брачна нощ?\nИ как ще си делят територия и площ?\nСъс жребий ли ще се редуват,\nили жена си вкупом ще целуват?\nПърва жена:Какво събитие! Ужасен е скандала.\nВтора жена:Да съм на мястото й всичко аз бих дала.\nПърва жена: Нима допуска обществото\nпокварата да вземе връх и злото?\nВтора жена:Дали чрез вестника да обявя\nче както всяка хубава жена\nмъже си търся, за да встъпя в брак\nИ с модата да съм във крак\nНо малко ще ми са шестима\nЖелая си поне дузина\nЩе вдигна сватба по- голяма\nДа ахкат, да завиждат и да правят драма\nЧе няма друга като мен\nС такъв голям и уреден харем\nВсички: Какво събитие! Присъстваме на цяла чудесия\nНо да стаиме дъх и булченския марш да чуем ние\nЗа младоженците да викаме горчиво\nИ да се лее виното пенливо\nПиетро: Къде белисима? Още го няма. Гости чака.Резил стане.\nВалери: Трябваше да подпишем предбрачно споразумение. Но като казахте, не, та не. И аз съм тръгнал интересите ви да защитавам.\nСерж: Абе цепи ме една глава.\nСлав: Оная снощната дето излезе от тортата, трябва да те е цапнала.\nСерж: Помня само, че рисуваше нищо с червило по главата ми.\nЧарли: Рисунките още стоят.\nСерж: /стреснато/ Аде бе! И какви са?\nЧарли: /смее се/ Цапаници./успокоява го/Остави може да ги вземат за екзотична прическа.\nПетко: И на мен земята ми се люлее като в морска буря. Това ергенско парти ще ни излезе през носа.\nВалери: Ще ни излезе, я. Като не се съгласихте за брачното споразумение.\nПетко: Какво общо има с това брачното споразумение?\nВалери: С плащането. Все ние ли ще плащаме?\nПиетро: Нали сме кавалеро?\nВалери: От днес нататък друг ще бъде кавалеро.\nЧарли:/оглежда се/ Я, гледай каква тълпа мама му стара!\nВалери: Дошли са сеир да гледат.\nСерж: Да взема да им разгоня фамилията\nСлав: Не сега. Като му дойде времето.\nСерж: Кога ще му дойде времето?\nПетко: Като се юрнат към кльопачката.\nЧарли: Тази жена, защо я няма още. Да не се е уплашила?\nВалери: И аз да съм и аз щях да се разколебая като ви гледам физиономиите.\nЧарли: Кажи мутри! Не се прави на женчо!\nВсички: Тихо, тихо, че булката пристига.\nСияе цялата подобно розов цвят.\nЕдна жена мечтата си постига.\nДа бъде в центъра на мъжки ни свят.\nДа вперим в нея любопитните очи!\nИ нека сватбеният марш звучи!\nЗвучи Менделсоновия марш. Ели влиза с тържествена стъпка. Един по един, мъжете падат на колене.\nАдминистраторът: Събрали сме се тук, за да венчаем тази девица и тези господа. Ако някой знае основателна причина, това да не стане, сега да го каже, или навеки да замълчи.\nПрисъстващите: /шушукат си/ Причина знаем, но дали е основателна\nСветът обърнат е нагоре със глава.\nЧе тази сватба става показателна.\nЖивеем в откачени времена.\nОбадим ли се, ще решат, че сме заспали,\nсънувайки прастари светове\nв които нежните жени били васали,\nпридатъци на дивите мъже\nТака че по- добре да си мълчиме\nЩом ще променяме реда,\nсъс всички да се веселиме\nи да си близнем от меда\nАдминистраторът: Е, тогава да започнем церемонията!Нека булката даде своя брачен обет.\nЕли: /обръща се към шестимата/ Аз обещавам да ви бъда вярна\nСърцето си и на шестимата да дам\nИ любовта да бъде вечна карма\nСветилник с незагасващ плам\nДа разпределям щастието за шестима\nКълна се в този светъл час\nВ харема ми спокойствие да има\nДа бъде рай, идилия за вас\nАз обещавам с грижата на майка и любима\nХармония да сътворя и ред\nСъс всички ви живота да премина\nТакъв е брачния обет!\nПърва жена: /презрително/ Бре, бре, бре, колко обещания. Не вярвам и наполовина от тях да изпълни. Роклята не й ли е възтесничка? И с грима е прекалила.\nВтора жена: /води си записки/… обет. И аз така ще обещавам. Е, ще добавя нещичко от себе си.\nАдминистраторът: А сега – младоженците.\nШестимата се сбутват, кой да бъде пръв. Пиетро търчи напред. Чарли му подлага крак. Серж хваща Чарли за ревера. Оказва се, че пешовете на фраковете на Слав и Петко са вързани. Надделява Валери.\nВалери: В брака правилата ще прилагам\nЗакона винаги ще нося в мен\nИ ред на всичко аз ще слагам\nда си заслужим званието образцов харем\nСлага й пръстен на едният пръст\nЧарли: /отскубва се от Серж/Хазарта, скъпа, ще зарежа\nЩе стана почетен баща\nИ благороден ще ми е стремежа\nХарема да населя със деца\nСлага пръстен на другия пръст\nСерж: В леглото ти страстта ще паля\nЗаклевам се пред брачния олтар\nЗвездите нека други да ти сваля\nАз ще съм храбрия пожарникар\nСлага пръстен на третия пръст\nСлав: Душата ти с перце ще галя\nЩе ти разкривам тайния й зов\nИ без магия аз да правя\nЩе ти доказвам своята любов\nСлага пръстен на втората ръка\nПетко: Ще готвя лукчетата неуморно\nЩе глезя своята жена\nЗащото зная тайната й аз безспорно\nЧе през стомаха й минава любовта\nСлага пръстен на втория пръст\nПиетро: Белисима, аз цяла оперета ще разуча\nЩе пея вечер под легло\nС китара покрай тебе ще се суча\nЩе проглушавам твоето ухо\nСлага пръстен на третия пръстй.\nЕли се обръща към гостите и триумфиращо вдига ръцете си\nОт днес, от този светъл час\nОмъжена жена съм аз\nБъдете всички като мен\nСъздайте си харем\nХарем, харем, харем, харем\nКажете кой е като мен\nАх този чуден сватбения ден\nАдминистраторът: А сега целунете булката!\nВсички се скупчват да целуват Ели и пак се сборичкават.\nАдминистраторът:/тържествено/ Обявявам ви за съпруга и съпрузи. Моля гостите да поднесат своите поздравления на младия харем\nГостите се втурват да ги поздравяват\nЕли: /повелително/ Добре, мъже, я крачката си оправете\nРавнение! След мен под строй вървете\nМъжете се строяват двама по двама и излизат.\nЕли е легнала в леглото и говори по телефона.\nЕли: Та ти казвам, миличка, голямо е блаженство. Животът ми е песен.\n/пее/ Във понеделник Петко ме развлича.\nВалери вторника обича.\nСерж в сряда ме побърква.\nВ четвъртък Чарли в далавери ме набърква\nВъв петъка Пиетро пее канцонети\nВъв събота ми сваля Слав планети\nВ неделя от мъжете си почивам\nКафенце с кеф в леглото си отпивам\nС приятелките клюки бистря\nВ църква ходя греховете да пречистя\nИ така е ден след ден\nЧудно е във мъжкия харем.\nТа така е, Мими! Дали се разбираме? Обожаваме се. Не, не оргии не стават. Знаеш, че си имам човек, който следи за реда. Да, да адвокатчето. Ммм, Серж, по долу към прасците. Ммм. Серж ми прави масаж. Какво?Къде ме каниш? Наистина ли?\nЧакай да се посъветвам! Валери, Валери!\nВалери: Кажи любима!\nЕли: Валери, представи си новината. Жените са полудели по идеята за харемите.Искат да изнеса утре лекция на тема “ Мирното съвместно съжителство в харема”. Да приема ли?\nВалери: Не веднага! Първо попитай за хонорара!\nЕли: Хонорар ли?\nВалери: Да, любима. Няма нищо безплатно на този свят. Впрочем, приеми по принцип и остави на мен да се разбера за подробностите!\nЕли: Добре. /разнежено/ Какво щях да правя без теб? Съгласна съм, Мими. Валери ще уговори подробностите. О да, Петко готви. Дори сега се носи уханието на панираните лукчета. Муцка са.Не мога да им се наситя. /смее се/ Сутрин, обед и вечер, лукчета. Не, фуражката е за през нощта. Скъпи!,/Петко се показва/ Сложи повечко галета!\nПетко: Сложил съм, скъпичка. Знам вкуса ти.\nЕли: Чудесен си! /продължава разговора по телефона/Пиетро отиде за билети. Да, довечера сме на опера. Не изпускаме нищо от културния афиш. А нощем, нощем ми прави серенади.Чарли ли? Скъсал е окончателно с хазарта. Играем само на Черен Петър. Току що се връща от курс по бащинство. Не, не още нищо няма, но трябва да сме готови. Той просто е запленен от тази идея Да знаеш, с каква готовност посещава курса.\nЧарли:/влизайки/ Здравей, душа! О, тайфата, здрасти!\nЕли:/целува го/ Как мина днес?\nЕли: Знам си аз. /на телефона/ Много ми го хвалят. Бил изключително старателен.\nЕли: Да, и Слав е тук.Сваля…Какво?… Не, не. Не сваля звезди. Прането сваля. Валери е направил график на домакинските задължения. Аз нищичко не пипвам. Нали ходя на работа и нося парите? Те искат да работят, но аз не им давам. Представи си, ако попаднат на някой работодател- сексуален маняк. Не, ще им спестя унижението. И в къщи има достатъчно работа.\nСлав:/влиза с цял куп пране/ Заваля. Не бях го предвидил.\nЕли: Да не си се измокрил, скъпи? Е хайде, миличка! До утре. И…действай по харема. Ще ти помогна, разбира се./към мъжете/ Не можете да повярвате! В скоро време няма да остане един свободен мъж. Дефицитна стока сте.Всички жени са се юрнали да си правят хареми. Станало е мерило за благополучие.\nЕли: /пее/Напипах жилка златна във този сив живот\nСъдбата е прекрасна и много ми е гот\nСъпруга съм щастлива на цял харем мъже\nОставям се без съпротива във техните ръце\nМъжете: Живеем безметежно във нашия харем\nСтараем се прилежно да нямаме проблем\nПред своята царкиня прекланяме глава\nТя наша е богиня о нека разбере света\nЕли: На всички препоръчвам да бъдат като мен\nИ докторат ще пиша за този мой харем\nМъжете са щастливи щом грижат се за тях\nЖената за мъжете е светлия маяк\nВалери: В тази връзка скъпа, предлагам да открием школа за обучение на мъжете. И да издадем брошурка в значителен тираж за правилата, които въведох в харема.Ще стане бестселър.\nЕли:Чудесно. Какъв си ми умничък!\nВалери: Не мога да се меря с теб, богиньо.\nЧарли: Правила! Глупости, мама му стара!\nВалери: Скъпа, как търпиш каруцарския език на … колегата. Аз такова нещо никога не бих могъл да произнеса.\nЧарли: Префърцунено ти е езичето, а?\nЕли: Момчета, момчета не се карайте!\nСерж: Да им чукна ли кратуните, маце?\nСлав: Зодиите им са несъвместими. Единият Овен, другият Скорпион.\nЕли: Заради мене ще се сдобрят. Хайде, подайте си ръце!\nДвамата: /подават си ръце/ Извинявай!\nЗад гърба й се сритват. Влиза Пиетро\nПиетро: /поднася й цветя/ Белисима, за теб /разпява се/ О, соле мио.\nВалери:/презрително/ Цветя! Бас държа, че е забравил билетите.\nПиетро: Билето купено. Взел ложа. Но ложа само за шест човек.\nЧарли: Аз ще се жертвам и ще остана. И без това трябва да се подготвям за курса.\nВалери: Брей, колко сме старателни!\nЕли: /милва го/ О, Чарли, толкова си благороден. Не, момчета. Нали сме харем? Обществото очаква навсякъде да ни вижда заедно. Не забравяйте, че сега сме за пример. Ние сме така да се каже първата лястовичка.Ще се сместим в ложата. Някой ще седне в краката ми./към Петко/ Скъпи, кога ще вечеряме?\nПетко: Ще се постарая след половин час всичко да бъде готово, скъпа.\nЕли:/прегръща го/ О, какво бих правила без твоите панирани лукчета?\nСерж: Половин час, а маце. За половин час ще те изкефя.\nЕли:/свенливо усмихната/ Момчета, ние за малко. Вие се забавлявайте!\nСлав: Скъпа, докато прибирах прането си спомних, че в индуската религия бог Кама препоръчва....\nЕли: Бог Кама ли, Слав? Онзи дето имаше нещо общо с Кама- сутра. Ах, колко си ми начетен. / към Серж/ Скъпи, не е лошо да понаучиш това онова. Не че не съм доволна но кама сутра…\nСерж: За половин час ще му скрия шапката на онзи там какъв беше джама мутра.\nЕли: Зная, че не може да се мери и с малкия ти пръст.\nВалери:/кисело/Тоя се извъди голям тъпкач\nЧарли: Какви думи употребяваме, а?\nВалери: Не, това на нищо не прилича. По правило, би трябвало аз да съм наред.\nПетко: Ами аз? /сочи Чарли/ От две седмици заради този съм се разсъхнал\nЧарли: Аз пък какво съм ти виновен?\nПетко: Взе ми реда нечестно.\nЧарли: Взел съм му реда. Спечелих си го драги. Като не знаеш как се играе, защо се хващаш? Покерът е интелигентна игра.\nПиетро: И Пиетро все на опашка, все. Аз оплаче се. Не може вече да трае.\nЧарли: На кого бе? На арменския поп ли?\nПиетро: На белисимата. Тя наш поп. Тя наш господ. Жали Пиетро.\nВалери: Чудя се, какво ще каже твоята белисима, като разбере, че не си никакъв тенор от миланската скала?\nПиетро: Аз, аз..\nВалери: А просто някакво си портиерче.\nПиетро: Аз, аз…\nЧарли: /развеселено/ Вярно ли, мама му стара?\nВалери: Вярно, я. Не го ли виждаш как се дави?\nПетко: Е, тоя ме закла.\nСлав: Досещах се нещо. Абе, в хороскопа му все не излизаха ноти.\nПиетро:/моли се/ Не казва на белисимата! Пиетро всичко обясни.\nВалери: Няма какво да ми обясняваш? Четири седмици наред ще ми отстъпваш вечерите си\nПиетро: Но аз обясни.\nПетко: Много е жестоко\nВалери: О, капитанчето. Що не кажеш, къде ти е униформата?\nПетко:/сконфузва се/ Аз, аз…\nЧарли: Какво за униформата му? Да не я е оставил при някое гадже?\nСлав: /смее се/При някоя сирена.\nПетко: Аз, аз,\nВалери: Капитанчето не е никакво капитанче, а прост готвач.\nИзгонили го, защото единствената му свястна манджа била панирани лукчета.\nСлав: Ами фуражката?\nВалери: Капитанът още си я търси.Слушай сега, морски!\nПетко: /тъжно/ Ще иска реда ми.\nЧарли: /язвително/ Ще се изтощиш, мама му стара.\nВалери: Не съм като вас.С нищо не прекалявам. Та така. Зарязваш лукчета, да не те изхвърлим и ние от кораба. Пускаш се на пръжолките.\nСлав: Ха така!\nПетко: Като не мога.\nВалери: Като не можеш, купи. Ресторанти много.\nЧарли:/с уважение/ Брей, мама му стара, туй адвокатите били много осведомени!\nВалери: Аз съм една класа над вас, бе. Ще ходите и ще се равнявате по мен. Копирайте ме, цитирайте ме, ще ви е от полза.\nЧарли: Брей, ако се поровим, дали няма да намерим някоя адвокатска мръсотийка и ние.\nВалери: Човек без мръсотийки няма. Познавам един, дето на курса по бащинство обучава сестричките на сексуалните правила в хазарта. Казват, че оставал сестрите само по една касинка. Толкова старателен бил.\nЧарли: /кисело/ И срещу това, какво искаш? Да те оставя да ме обереш някой ден?\nВалери: Има кого да оберем, друже. Ти си талантлив човек, но хабиш таланта си в дребни ударчета. Слушай, батко си и много ще напреднеш!\nЧарли: Кажи, бате!\nВалери: Ще кажа като му дойде времето. Видяхте ли какво е да си класа?\nЧарли: Като си една класа над нас….\nЧарли: Три ако щеш. Като си три класи над нас, защо не измислиш нещо за /кима по посока на Серж/ буцата.\nВалери: Какво например?\nПетко: Елеминирай го! И лукчета никога по-вече няма да ядеш.\nПиетро: А Пиетро няма да пее, освен на надуваема кукла.\nСлав: Ако трябва и ние ще помогнем.\nВалери: Лесна работа.Ти/сочи Слав/\nСлав: /изпъва се по войнишки/ Аз!\nВалери: Ще заложиш едно душевно капанче на нашия човек.\nСлав: Не е редно да се играе с душевността.\nВалери: /иронично/ Тези терзания обхващаха ли те, като използваше вдовичките.\nЧарли: Какво? Я, разкажи!\nСлав: Не, не. Това беше…\nВалери: Какво беше. Любов? Пишел се господинът на духовно гуро. Обаче нямал диплома. Бил самоук.\nСлав: Това е дарба\nВалери: Вярно. Дарба е да лъжкуниш богатите вдовички и да живееш на тяхна издръжка. Но един ден нещо се объркало. Разконспирирало го една и сега го търси под дърво и камък. А той се свил благоразумно под крилото на харема.\nЧарли: Брей, каква сме пасмина. Тази жена трябва да е била сляпа като ни е вземала.\nВалери: Любовта е винаги сляпа.\n/пее/ Като къртица любовта е сляпа\nи всичко мисли тя за светлина,\nа хищникът отвънка чака\nда я захапе за врата\nЧарли: Да, често любовта е карта бита\nОстава те със празни джобове\nИ как ще преживееш след това не пита\nЗахвъря ле те на ураганини бесове\nПетко: От опит знам, че любовта е неразумна\nПристъпва всички правила\nВ начало вихрена и шумна\nВъв края скръбна е река\nСлав:Не може любовта да обясняваш\nНеобяснимо е човешкото сърце\nДори когато бавно остаряваш\nВъв любовта оставаш си дете\nПиетро: Като вулкана Етна тя напира\nИзригне ли, от Пиетро ще остане пепелта\nАла копнежа му извира и не спира\nТой лавата ще срещне с песен на уста\nВсички: И хубаво, че е такава.\nЕдва ли щастието е в разумните неща.\nБез любовта душата остарява.\nБез любовта царица е смъртта.\nВалери: Ти ще втълпиш на този идиот идеята за полово въздържание.\nЧарли: Е, гати, колко мръсно?\nСлав: Как? Мозакът му има само една клетка и тя е обсебена от идеята за секс.\nВалери: От нея ще тръгнеш.Примамваш звярът уж, че ще го усъвършенстваш с кама сутрата. После му пробутваш лекичко идеите на младия Буда за правилата на любовния ритуал. И накрая, когато успееш да локализираш мозъчната клетка, го плясваш с прозрението на помъдрелия Буда, че плътските удоволствия са най - пагубното нещо на света. И че както е тръгнал, не му остава много живот.\nЧарли: Цар си, мой човек.\nПиетро: Мама миа, това е гранде подлисимо.\nВалери: Това е разширение на териториите.\nПетко: Като че сме в джунгла.\nВалери: В резерват сме, друже. И женската е само една.\n/пее/ В природата всичко е дявалски лесно.\nЩом имаш си здрави рога,\nв двубоя изправяш се честно\nи…. твоя е всяка жена\nРазтърсиш ли лъвската грива.\nНавред проехти ли с рева.\nУплашено стихва природата дива\nИ… твоя е всяка жена\nПри хората силата нищо не струва.\nСтрахът възмущава всяка жена.\nРогатият, казва, май се надува.\nРевящият дразнел със фалша в гласа.\nОкачваш рогата смирен на стената.\nПревръщаш във мъркане сладко рева.\nУмилкваш се, лазиш й ти във краката.\nТова се харесва на всяка жена.\nВ природата всичко е лесно, момчета.\nМъжът във природата още е свят.\nВъв женския свят той е дупка девета.\nСвободен е само в един резерват.\nЧарли: И как ще я караме отсега натаък, като си знаем спатиите?\nПиетро: Един за всички.\nСлав: Всички за един\nВалери: Не. Един против всички. Всички против един. Така е в резервата.\n/пее/ В далечни мъжки времена\nИзмислили си мускетарите девиз любим\nИ храбро викали изправени срещу врага\nНо в днешните ни женски времена\nПроменя се девизът ни любим\nИ шепнеме пред хубава жена\nЕдин е против всички, всички са против един\nВлизат Ели иСерж. Вижда ги, че съзаклятничат.\nСерж: Какво става тука, бе?\nВсички: /тихо/ И всички сме против един.\nЕли: Да тръгваме на концерт. Харем след мен.\nВсички се бутат, кой да застане до нея.\nЧетирима са седнали на една маса и играят покер. Серж и Слав практикуват йога. Навсякъде е безпорядък.Стеле се цигарен дим.\nЧарли: Сгепих ви! Айде, смъквайте гащите!\nВалери: /към Чарли/ Блъфираш /към останалите/ Копелето блъфира.\nЧарли: Кой ти каза/смъква тържествено една по една картите/ Десятка, валенце, дамичка, попче и едно, ой на бате, асаче. Роял стрийт. Още една игра?\nПиетро: Мама миа, аз фалирал. Човече, ти гранде мафиото.\nВалери: Къде беше скрил попа? Къде бе? Тоя ни лъже като съдран чувал.\nЧарли: Доказателства, както казвате там в съда, имате ли? Слабички сте. Не сте ми /към Валери/ как беше, на нивото./понечва да стане/\nВалери: / дърпа го/Чакай, няма да се измъкнеш така! Още една игра, но този път всички ще те гледаме .\nПиетро: Аз вече няма. Сложил на маса дори последни пари за билети.\nЧарли: Като нямаш пари, други неща нямаш ли?\nПиетро: Белисимата. Пиетро отстъпва своя нощ с нея.\nЧарли избухва в смях, след него останалите двама.\nЧарли: Ти за будала ли ме смяташ, мама му стара? Я дай нещо ценно! Отстъпвал ми. И аз ти отстъпвам моята. И без това съм си заковал нещо.\nВалери: Кога, бе? Мама му стара, все се уреждаш.\nПетко: /завистливо/ Ех, и аз някога си имах във всяко пристанище по една. А сега? Направо кокалите ми се разсъхнаха тук. Сега да мога, веднага тръгвам и ви зарязвам.\nВалери: То да бяха само кокалите. Скапахме се тук.Ще се изтровим.\n/към Слав и Серж/ Ей, вие, будалистите, отворете прозорците, че ще се издушим! /към Чарли/ Ти нещо по свястно не можеш ли да вземеш?\nЧарли: /свива рамене/ На муфта са. Мадамата ги купува.\nВалери: Дай една!\nЧарли: Така те искам. Човек стана в този харем. Пропуши, пропи и езика си обогати. Е, ще играем ли или ще се съжаляваме. Пиетро, я сваляй часовника!\nСядат и Чарли раздава картите.\nЕли: /чака да й обърнат внимание / Здравейте!\nНикой не я вижда.\nЕли:/по силно/ Тук съм. Хей! Здравейте!\nЗа миг четиримата мъже спират картите, поглеждат я и й махат с ръка. После пак продължават.\nЕли се закашля и отива да отвори прозореца.\nЕли: Вие съвсем ще се издушите.\nВалери: Ей, сети се някой.\nЧарли: Душичко, я направи по една салатка. Пиетро, Пиетро не барай тук! Ей, морски, глей, сега!\nВалери: /вика победоносно/ Фул, фул, фул мама му стара.\nЧарли: /към Ели/И дай четири бирички! А! Да ти кажа, душичко, че са последните.\nЕли отива при Серж и Слав и маха с ръка пред лицата им. Те стоят като каменни статуи. Тя с въздишка се изправя.\nЕли: Пиетро, взе ли билети за концерта?\nПиетро: /плесва се по главата/ Белисима, кратуна проста, забравил.\nЕли:/към Петко/ Скъпи, намерила съм ти работа на един презокеански кораб.\nПетко се прави, че не я чува.\nЕли: Скъпи, чуваш ли! Пуснах всичките си връзки. Зная, колко ти липсва морето.\nПетко: /тъжно/ Омръзнах ти. Така ли скъпа? Ще ме хвърлиш на акулите. Без да ти мигне окото.\nЕли: Не, но виждам, колко скучаеш тук.\nЧарли: Остави човека, скъпа! Ще ни развалиш карето.\nЕли: Но аз заради него. Не искам да съм егоистка и да го държа далеч от мечтите му.\nПетко: Гониш ме. Разбрах аз. Но защо мен? Те да се кефят тук, а аз да се удавя там. Знаеш ли, колко опасности дебнат главния готвач?\nЕли: Всъщност, ще бъдеш помощник в кухнята\nПетко: Така, подценяваш ме значи. Слагаш ми с тези нежни ръчички камък на шията и ме буташ в най - дълбокото.\nЕли:/маха с ръка/ О, остави!\nЕли се върти известно време безцелно из стаята. През това време Серж застава в челна стойка.\nЕли: А днес, един колега, ми предложи да вечеряме заедно. Но като зная, колко сте ми ревниви?\nНикаква реакция. Отива при Серж и кляка до него.\nЕли: /дърпа го за краката/ Докога ще стоиш така? Ще получиш някой мозъчен кръвоизлив.\nСлав: /през зъби/Скъпа, разсейваш го. С лека ръка ще унищожиш трудът ми от месеци насам.\nЕли: И над какво се трудиш от месеци насам.\nСлав: Пречиствам го. Извличам черната му енергия.\nЕли: Колко извлече досега?\nСлав: Много. Вече е нов човек. Възприе някои нови жизнени правила\nЕли: А именно?\nСлав: Да не се бие.\nЕли: Това не е лошо. Поозверил се беше.\nСлав: Да пости.\nЕли: И това не е лошо. Поошишкавял беше.\nСлав: Да не приказва.\nЕли: Той не беше приказлив.\nСлав: Към жена да не посяга.\nЕли: /сепнато/ Моля? Какво значи това към жена да не посяга.\nСлав: Искам да ти кажа скъпа, че даде обет за полово въздържание.\nЕли: Какви са тези глупости? Серж, Серж истина ли е?\nСерж само върти очи.\nЕли: Това минава всякакви граници.\nВалери: /приближава/ Защо, скъпа? Нима гледаш на него само като на сексуален обект. Той не е ли личност? Права няма ли? Предлагам в знак на протест да обявим бойкот на креватните изпълнения\nЕли: И това значи\nЧарли: Значи, скъпа, че който си иска, си плаща. Тарифата е скромна. Целувчица – доларче.\nПетко: Това пък защо?\nВалери: /тихо/ Закъсали сме, пич. Чарли ни обра до дупка. Поне нещо да изкараме.\nПетко: /възторжено/ Платоническа. С език - два.\nПиетро: Хилядо /вижда, че го глед учудено от високата цена/ Лирети\nЕли: И ти ли, Бруте?\nПиетро: / с достойнство/ И аз, Пиетро.\nВалери: А за по големи работи\nЕли: Че вие нямате…. големи работи.\nСлав: За по- големи работи като на Серж- в евро\nСерж: /обърнат с главата надолу/В евро, но колко?\nСлав: Гледай си обета, друже! Ти си духовен човек вече. Не те бива в преговорите.\nЕли: Боже мой, докъде стигнахме! Какво е това? Бунт в харема?\nВалери: Точно така. Бунт в харема\n/пее/ Бунт в харема, бунт в харема.\nКрай да сложим на ярема!\nВече няма да търпиме,\nСрещу мъжката природа да вървиме.\nВреме е да чуят всички\nМъжки имаме си ний привички.\nИ жените с тях да се съобразяват.\nЩом начело на харема ще застават.\nВсички: /пеят/ Бунт в харема, бунт в харема.\nСтек цигари и пиячка\nВ изобилие кльопачка\nСто програми на разположение\nИ по избор забавление\nЧе се трудим без умора\nЛазим пред глезливата синьора\nНие сме васали на жената\nИ си търсиме правата.\nЕли: Е, щом започнахме с ултиматумите и аз ще кажа. Спирам кранчето! Конфискувам всички кредитни карти. И от днес всички на работа.Взема телефона и върти на банката. Моля анулирайте кредитните карти, които са на мое име. Какво? В тях няма нищо. Във всичките ли? И банковата сметка ли е празна? Господи, тука трябва да има някаква грешка? Заем? Какъв заем?Валери, Валери…\nЧарли внимателно започва да се измъква.\nВалери: /хваща го за яката/ Чакай малко!\nЕли: Някой ми е изтеглил парите. Всичките.\nВалери: Как така всичките?\nЕли: Всичките. Салдото ми е нулево. И заем е изтеглил от мое име. Господи, как е възможно това!\nВалери:/към Чарли/ Смотаняк такъв, аз какво ти казах? Трябваше нещо да оставиш! Как можах да се доверя на един престъпник?\nПетко: /неразбиращо/ Какво бе, какво става тук?\nЧарли: Чакай, човече, всичко ще ти обясня! Отначало…\nПетко: Аз ще погледам мача, докато се разберете.\nОтива до телевизора пуска го и сяда без да обръща внимание на останалите.\nЕли: Господи, вие сте го направили. Изтеглили сте ми спестяванията./към Валери/ Идеята е била твоя. А Чарли е свършил работата. Окрали сте ме.\nВалери: Не, просто ги вложихме в някои начинания.\nЕли: В какви начинания? И с какво право, без да ме питате?\nВалери: Скъпа, според семейното право всичко ни е общо./ вади пистолет и го тика по носа на Чарли/, а с тебе ще си поговорим после.\nЕли: Ти беше най- разумният тук. Затова ти се доверявах. Как стана така, че от всичките взе най- лошото\nЧарли: Скъпа, човекът е интелигентен. Бързо схваща.\nЕли: Но защо? По цял ден нищо не похващате. Плащам всичко тук, а вие сте ме ограбили?\nПиетро: Аз не, белисима. Не дошло на простото ум. И после разправят италянци мафиото.\nСерж: /хваща Чарли за яката/ Вади мангизите!\nЕли: О, Серж! Само ти си ми верен. Дай му да се разбере!\nВалери: Нали си духовно лице?\nСерж: Духът се разбуди и излезе от бутилката./към Чарли/ Бъркай се!\nЧарли вади от панталона си пачка банкноти. Серж я взема и си я прибира.\nСерж: Така. От сега нататък тук ще има нов ред./към Чарли/ Ти ще наемеш игрални апарати. /към Слав/ Ти се връщаш при вдовичките. /към Валери/ Ти ставаш адвокат на дявола. /към Пиетро/ Ти ще скрибуцаш на улицата. /към Петко/ Ти, ти за нищо не ставаш. Но ще те главя да ги наблюдаваш. Че са големи мошенници.\nВалери: /кисело/ Ти какъв ще бъдеш?\nСерж: Аз ли? Аз съм касата.\nЕли: Но, Серж...\nСерж: И ти, маце, не си привилигирована. Брей, че сложна дума казах! Личи че съм бил духовно лице. И ти ще снасяш.\nЕли: Знаете ли, вече ми писна. Искам развод!\nЕли: Да, да искам развод още от тази минута.\nВалери: Това е безотговорно.\nЧарли: Това е престъпно.\nПиетро: Това лошо, много лошо за беден Пиетро.\nСерж: Маце, обсебена си от отрицателна енергия\nСлав: / клати главата укорително/ Някой й е направил магия!\nЕли: Както и да го наричате, не ме интересува. Искам развод!\nВалери: Да уточним тогава условията!\nЕли: Какви условия?\nВалери: На издръжката.Да, да, госпожо, искаме издръжка, подялба на имуществото, някои компенсации..\nЕли: Чувате ли се какво приказвате. Какво ще ви компенсирам. Парите ми взехте. От секс ме лишихте. Плюхте на достойнството ми.Какво да ви компенсирам?\nВалери: Но чуйте я! На жертва ми се прави.\nА всъщност жертвата съм аз.\nПрестъпно е да се забрави,\nче във харема тя е с власт.\nИ махах като кученце послушно\nопашката насам натам\nОчаквах тайно, че великодушно\nще ми подхвърли вместо кокалче, салам\nПетко: От себе си аз дадох всичко.\nНадеждите и младостта.\nСега съм просто беден чичко,\nморяк на пустата земя\nПиетро: Велик маестро плюл на кариера.\nЕдин талант в боклук умрял.\nРидае Пиетро. Свършила е далавера,\nдори и простият загрял.\nЧарли:Очакваше ме стола депутатски.\nОчакваше ме не едно кюфте.\nФондации, парички, мацки.\nСега подрънквам празни джобове.\nСлав: Докосваше ме славата на Лама.\nСъздал бях храм за лековерните души.\nАла попаднах в плен на женската измама.\nУгаснаха големите мечти.\nСерж: Намерих тъкмо пътя си достоен\nНа Шива да съм дясната ръка\nЖивот праведен и спокоен\nДа водя стиснал кръст в ръка\nНо стъпка тя олтара ми господен\nЕдна перверзна, глупава жена\nЖелаела да съм единствено способен\nЗа сексуалната игра\nВсички: Оставихме се във ръцете\nна някаква си там жената\nмъже, о, ако можете простете,\nче плюхме си на същността.\nПод знамената мъжки да сплотиме\nредиците си и да тръгнем в бой\nВрагът без милост ще громиме,\nче знаем номерата му безброй.\nВалери: Добре, стройте се!Предлагам да представлявам ищците.\nЕли: Какви ищци? Аз да не се намирам в съда?/хваща се за главата/ Господи, какъв абсурд!\nВалери: И ние имаме права. Ще преговаряме, скъпа.\nЕли: Не ме наричай скъпа!\nЧарли: Да но, скъпо ни излезе, дето ти се доверихме. Подигра се с доверието на шестима слаби мъже. Ако беше друга..\nВалери: Ако беше друга, щеше да бъде по отговорна, скъпа.\nЕли: Казах ти да престанеш да ме наричаш скъпа!\nСерж: Какви лъжи наговори, маце, пред олтара! От бога поне да имаше страх.\nВалери: Да, вярно. То бяха обещания, клетви. Съзнателно подвеждане на жертвите. За тая работа отделен иск ще направя.\nПиетро: Сега Пиетро от друга страна на барикада, и каже...\nПиетро: Чужденец използва.Нищо не плаща за серенади. Аз оплаче се на посолство.\nВсички: Да. Оплачи се!\nПетко: Аз от тук не излизам. Предлагам да направим барикада. От страната на хладилника и телевизора.\nЕли: Барикада ли? Е щом ще е барикада, да е барикада\nИзлиза и се връща с пушка\nЕли: Махайте се, махайте се че ще стрелям на месо!\nВсички: Но скъпа..\nЕли: Броя до три и да ви няма. Едно…\nВсички: Но скъпа…\nВсички се опитват да си вземат по нещо от стаята.\nЗапочва да стреля и всички се разбягват.\nВ кафенето на масата седят Ели и Мими.\nЕли: Та ти казвах, Мими, разгоних ги.\nМими:/смее се/ Така с пушката ли?\nЕли: О, да. Бум, бум, голям джумбиш стана\nМими: А те бягаха ли?\nЕли: Бягаха. Като хлебарки./презрително/ Мъже!\nМими: Добре, че лесно си се оттървала от тях. Можеха цял живот да ти висят на врата.\nЕли: Не ми се и мисли.\nДо масата застава сервитьорът\nМими: Да си поръчаме пасти!\nЕли: Ами, гади ми се само като си помисля за тях. Дай по едно обикновено турско кафе!\nМими: Сега заради теб и аз ще се лиша от пасти. Добре, сервитьор, да бъде кафе.\nСервитьорът: По едно кафе за дамите.\nМими: И все пак, признай, емоцията беше пълна! Всички ти се възхищаваха, завиждаха. Не слизаше от страниците на женските списания. Все пак беше първата лястовичка.\nЕли: Лястовичка? Боже, Мими.Била съм поредната излъгана гарга.\nМими: Не, не. Беше сензация. Беше пример за подражание.Как върви идеята да напишеш ръководството “Жена на върха”?\nЕли: Ще напиша. Само че ръководство на прецаканата жена. И имам мнооого да пиша. Впрочем вярваш ли, че ще се купува. След сканадала който стана, едва ли друга жена ще помисли за харем.\nМими: Приятелко, не се ласкай, че си първооткривателка на идеята за харема. В природата нищо случайно няма. Ние жените по- бързо вървим по спиралата. Нищо чудно след време да бъде пълно с хареми, а в учебниците да фигурира името ти като майка на харемите.\nЕли: /презрително/ Майка! Жената не може да бъде майка в един харем, а звероукротителка.\nМими: Но наистина ли беше чак толкова лошо? Не мога да повярвам. Такива мъже.\nЕли: Мъжете, Мими, са хитри като хиени. Залагат ти капан. Кикотят се любовно, дорде влезеш в него. И после щрак. А там откриваш нещо ужасно. Жененият мъж няма нищо общо с ергена./Мими се смее/ Да, ти се смееш. Лесно е на чужд гръб.\nМими: Не мъжете залагат капани. Много ги надценяваш, приятелко. Животът е този, който си играе с нас.\n/пее/ Животът често слага ни капани\nИграе си и прави номера.\nИ който будала е, ще се хване\nи сам ще е виновен за това.\nНо може ли без номера да се живее?\nУжасна скука ще настъпи по света.\nЧовекът трябва да се смее.\nДори сълзи да бърше след това.\nЖивотът шутовете най – обича.\nЗвънчето им на воля да ехти.\nОт ъгълчето тайно да наднича.\nИ да замисля всякакви бели.\nВсе в релси може ли да се живее?\nЗа малко сме на нашата земя.\nДушата ни умира да лудее.\nИ да танцува даже със Смъртта.\nСервитьорът: / носи кафетата/ Захарче?\nЕли: Дай по-вече! Нужен ми е подсладител.\nМими: Внимавай с количеството! Казах ти, че ти е основният проблем.\nЕли: И какво? Сега съм пак на изходна позиция. Сама. Тази идея за харема се оказа най- глупавото нещо на света.\nМими: Но аз…\nЕли: Не, не. Ти не си виновна. Пастите наистина бяха различни на вид, но еднакви по състав. Откъде можеше да знаеш?\nЖелаех да си имам аз харем\nСама създадох си голям проблем\nИ на врата провесих тежък кръст\nСъдбата ми посочи среден пръст\nИзмислица на луд кретен\nКакъв досаден и голям проблем\nСервитьорът: Харем, харем, харем, харем\nЗнай сметката се плаща някой ден\nИ си оставаш с пръст в устата изумен\nЕли: И на султана даже му тежи\nС любов да утешава сто жени\nНа тишината иска да се наслади\nА пък харемът му по дяволите да върви\nЕли: Повече няма да погледна мъж.\nМими: Не, не, приятелко. Проблемът не е в мъжете, а в количеството им. Дузината мъже могат да ти вземат здравето, но един, един може да ти вземе ума, да ти свали звездите от небето и да те те направи, ах приятелко, да те безкрайно щастлива. Какво друго желаем ние жените.\nМими: Какво желаем ние бедните жени\nИ за какво мечтаем чак до старини\nЗа тази тръпка тъй наречена любов\nЗа онзи сладък на сърцето зов\nи всяка търси мъж един\nи всяка търси мъж любим\nмилиони са мъжете по земята\nала един ще е избраникът ти от съдбата\nКакво желаем ние бедните жени\nС един да преживеем всичките си дни\nУютен дом, две три деца\nИзглежда малко, но богатство е това\nЧе дава ти го мъж един\nИ той е твоя мил любим\nала един е той избраникът ти от съдбата\nЕли: Значи да чакам да ме намери онзи, единствения мъж Не, струва ми се че никога няма да го дочакам\nМими: А може вече да те е открил. Седи си някъде около нас и ни наблюдава.\nЕли: Да си наблюдава. Аз съм пас. Тази история ще ми държи влага до..\nМими: До момента в който не се яви някой красавец като по поръчка. /щраква с пръсти/Хей сервитьорът, един мъж, моля. И ако може, поръчката да е бърза, експресна така да се каже. Тук имаме спешен случай, на нелепо разочарование\nСервитьорът идва. Приготвя се да пише.\nКакъв да е, госпожице, кажете!\nАсортиментът ни е пълен и богат.\nКакъвто искате си изберете!\nМими: Желая да е хубавец и млад!\nСервитьорът: От тези имаме дузина.\nСега ще ви ги поднесем.\nМими: Но моля, нужна е една единствена половина\n/посочва Ели/ за тази тук един ерген.\nСервитьорът: Но тя повечко заслужава.\nИ струва ли си тази красота,\nс един единствен мъж да се задоволява.\nГоспожици, наричам престъпление това.\nМими: За престъплението, господине, има\nвъзмездие от весдесъщата съдба.\nПрисъдата й знам да е любима\nи с мъж един да срещне любовта.\nСервитьорът:Разбрах! Поръчката ви е специална.\nЩе я изпълня начаса.\nЕдинствена и уникална.\nЕдна любов със радост ще ви поднеса.\nДвете: Поръчката ни е специална.\nДали на таблата му ще се побере?\nМечтата е по женски тривиална\nза влюбено до смърт сърце.\nСервитьорът се връща се с две пасти\nМими: /възмутено/ Пак пасти.Не сме поръчвали.\nСервитьорът:/сочи съседната маса/ Вървят заедно с онзи господин.\nНа съседната маса стои млад мъж, който им кимва с глава\nЕли: Не, не, не. Не приемаме от непознати.\nМими: /усмихва му се кокетно/ На мен ми се вижда познат.\nЕли: Така ли? Как се казва?\nМими: Мъж.Виж колко е сладък!\nЕли: Сладък е. Май тебе сваля.\nМими: О не, в тебе се е вторачил. Погледни го как се усмихва като котарак!\nЕли: Усмихва се, но на теб.\nМими: Не ми се вярва. Бас държа, че хей сега ще дойде и ще те заговори.\nЕли: Поръчал е пасти. Сигурно е разбрал, че си падаш по пастите.\nМими: Ах, става. Приятелко, ще ми се пръсне сърцето.\nПрез това време мъжът става и отива при тях. Целува първо на едната, после на другата ръка.\nМъжът : Дами, имам за вас едно предложение. Решил съм да си направя харем. Може ли да поискам ръката ви?\nДвете го поглежда отначало изненадани, а после започват да се смеят\nНо моля престанете с този луд рефрен\nЧе този свят е полудял съвсем.


5000 декара опожарени гори в района на Кресна и Симитли вече са залесени – Вестник СТРУМА\nДата: 09.04.2021 / 16:25\nОколо 5000 декара увредени горски територии при един от най-големите пожари в страната преди четири години в района на Кресна вече са залесени. Това съобщи директорът на Югозападното държавно предприятие инж. Дамян Дамянов по време на залесяване с изпълнителния директор на ДФ „Земеделие” Васил Грудев в землището на с. Влахи. Предприятието работи ускорено за преодоляване на щетите, което е наше призвание и отговорност. Около 13 000 дка бяха общо засегнатите площи, от които напълно унищожени са близо 6 000 дка, припомни Дамянов.\nКъм момента работим в този обект по мярка 8.4, по която имаме целева помощ за възстановяване на 3552 дка. Помощта включва освобождаване на площите, почистване, засаждане на нови фиданки. Разчитаме да имаме над 90% прихващане. Тук е мястото да благодарим на фонда, защото разходите са неимоверни, посочи директорът на ЮЗДП.\nМного се радвам, че днес сме тук по един изключително хубав повод да почетем гората и да видим всички ние и обществото къде отиват средствата по ПРСР по горските мерки. Това каза изпълнителният директор на ДФ „Земеделие” Васил Грудев. До тук към настоящия момент фондът е договорил 39 млн. лв. по тези мерки. ЮЗДП е един от нашите бенефициенти. Средствата, които отпускаме за този проект, са близо 1.3 млн. лв. Отделно отпускаме още 1.3 млн. лева за изграждане на горски пътища и водоеми пак за ЮЗДП, уточни Грудев. По думите му подобни поводи са и причина да оказваме помощ и на горските предприятия, защото гората е на всички нас. Благодаря на г-н Дамянов за усилената работа. Мисля, че нашата помощ е навременна и ще успеем да постигнем много по-добър ефект.\nПриоритетно се залесява с широколистни местни видове, тъй като те са по-устойчиви. Но за възстановяване на изгорелите горски терени в землището на с. Влахи се използват и контейнерни иглолистни фиданки от черен бор.\nПредишна : Откриха официално Европейското първенство по таекуондо в София\nСледваща : Задържаха голямо количество оръжие и боеприпаси на “Капитан Андреево”


Български блокчейн стартъп получава финансиране от æternity Ventures - bultimes.com\nНаскоро стана ясно, че базираният в България мениджър на активи æternity Ventures ще инвестира в блокчейн стартъпа Recheck.\nRecheck се прочуха с това, че направиха колаборация с българския футболен клуб ПФК Левски, с цел проследяване на фен артикулите на отбора чрез блокчейн. Това се превърна в първото подобно партньорство и Левски стана първия тим, който да се възползва от тази технология.\nТова поредната инвестиция на æternity в блокчейн пространството след WeiDex, TradexSocial и Noble Hire.\nРегистрираният в Холандия български стартъп ще може вече да извършва транзакции в мрежата на æternity, както и да се осъществява сигурно съхранение и управление на документацията. Същевременно Recheck ще насочат част от инвестицията към разработването на нови продукти и услуги. За в бъдеще има планове за имплементиране на децентрализирани приложения, но тази идея е все още в „зародишен етап на развитие“.\nНикола Стоянов, директорът на æternity Ventures сподели:\n“С екипа ни следим развитието на ReCheck от доста време и се радвам, че днес официално можем да обявим нашата инвестиция в тях и да ги приветстваме като част от нашата растяща екосистема. ReCheck е четвъртата българска компания, в която инвестираме и за нас това е знак за отличното развитие на страната ни в сферата на блокчейн технологията”\nКоментарът от страна на Емил Стоянов и Емилиян Енев гласи:\nПрисъствието на æternity Ventures в региона е от ключово значение за подкрепа на компании като ReCheck и ускоряване на развитието им. Радваме се да бъдем част от тази общност и за нас това беше естествено решение за стратегическо партньорство. Подготвяме пускането на практични и полезни продукти върху публичната мрежа на æternity и амбицията ни е да докажем реалното приложение на технологията в бизнеса и живота на хората.\nТози тип инициатива може да се определи като един скок напред към дигиталното бъдеще, което съвсем буквално „чука на вратата“. България все повече се прочува с талантливите си разработчици, които непрекъснато се стремят към иновации, а æternity и Recheck са най-подходящия пример за това.\nLoading... Финансовата блокчейн компания Circle ще използва инструментите за наблюдение на пазара на компанията за дигитални\nПредишна Статия Previous post: Ситуацията с мигрантите в Кипър е невъзможна за справяне\nСледваща Статия Next post: Италианските банки са готови да интегрират блокчейн технология


NicoZero България – Goods-EU.com\nЛЕКАРСТВО СРЕЩУ ТЮТЮНЕВАТА ЗАВИСИМОСТ!\n– помага бързо да се откажете от пушенето\n– спасява от вредната зависимост само за един курс\n– премахва никотиновата интоксикация дори на запалените пушачи\n– ефектът от лекарството се държи 3 месеца\nТютюнопушенето е тежка зависимост, от която е трудно да се отървем. Всяка порция вдишван дим съдържа висока концентрация на токсични вещества, които унищожават клетките на тялото и причиняват отравяне. Много пушачи имат дългогодишен опит и не могат да спрат да пушат. Самохипнозата, неефективните лепенки или дъвката срещу тютюнопушенето не дават устойчив резултат и проблемът може да се върне много бързо. Но има един добър начин, който гарантирано ще ви помогне да се справите с този проблем – NicoZero лекарство за отказване на тютюнопушенето.\nNicoZero – купете, поръчка, доставка\nПрез 2020 г. този NicoZero срещу тютюнопушенето е един от най-добрите продукти в Европа. Повече от 1 милион добри отзиви, висока ефективност и най-кратко време за постигане на желания резултат. Ето само няколко фактора, които осигуряват голямо търсене на този спрей. За разлика от други аналози, тази формула не съдържа никотин, следователно е 100% безвредна за здравето. С помощта на течен концентрат можете да изоставите опасната зависимост само за няколко дни:\n– Без пластири, дъвка или хапчета.\n– Без хипноза и стрес.\n– Без да качвате излишно тегло.\n– Без възможност за повторен рецидив.\nNicoZero продукт за отказване на тютюнопушенето е натурална формула, разработена на базата на естествени съставки. Бутилката има горна капачка със спрей, която ви позволява да използвате продукта като спрей, за да освежите дъха си. Хранителната добавка е проста и удобна за употреба. Благодарение на него можете да се отървете от здравословни проблеми, да подобрите състоянието на сърдечно-съдовата система и да прочистите белите дробове само за няколко дни.\nКакто показват клиничните проучвания и резултатите от употребата на NicoZero преди и след, 98% от потребителите имат пълно отхвърляне на цигарения дим, както и развитието на стабилна психологическа бариера от възможен рецидив. Дори няколко години след курса няма да имате желание да започнете да пушите отново.\n1. Блокиране на никотиновата зависимост.\nНай-важната стъпка по пътя към отказване от тютюнопушенето е премахването на симптомите на абстиненция. За това създателите на хранителната добавка включиха в състава й естествени компоненти и микроелементи, които могат да засилят производството на хормона на щастието. Всъщност спреят може да ви помогне да се откажете от никотина, като го замените с витамини и полезни компоненти.\n2. Отвращение към цигарите.\nЗа много пушачи през годините на активна употреба на цигарен дим активността на вкусовите рецептори намалява. Ето защо токсичният и неприятен дим не им причинява лоши чувства. Формулата NicoZero България връща нормалната функция на вкусовите рецептори. Благодарение на това вие ще реагирате на цигарения дим по същия начин, както хората, които никога не са се опитвали да пушат. Вместо сладък послевкус, изгарящата цигара ще предизвика кашлица, отвращение и желание да се отървете от нея възможно най-скоро.\n3. Елиминиране на токсините.\nДори ако опитът ви като пушач е само няколко месеца, в организма вече се е натрупало голямо количество токсини. При хора, които пушат в продължение на много години, концентрацията на опасни токсини и отрови в тялото надвишава всички допустими норми. Много е важно не само да се откажете от тютюнопушенето, но и да възстановите загубеното здраве. За тази цел препоръчваме Nico Zero поръчай. Спреят съдържа активни витамини и антиоксиданти, които възстановяват увредените клетки на вътрешните органи и премахват токсините.\nКак работи Nico Zero?\nФормулата е 100% натурална и безвредна за употреба. Продуктът има сертификат за качество и не изисква лекарско предписание за употреба. Можете да използвате спрея у дома и да се насладите на резултата за дълъг период от време.\nПредимства този продукт има:\n– спира никотиновата зависимост независимо от тютюнопушенето;\n– създава психологическа бариера и елиминира желанието за пушене;\n– премахва токсините и токсините;\n– възстановява здравето;\n– помага за справяне с проблема на клетъчно ниво;\n– няма противопоказания;\n– NicoZero цена по-евтино от повечето колеги.\nNicoZero как да се използва: Напръскайте спрея в устата си всеки път, когато пушите. Използвайте хранителна добавка, докато се образува стабилно спиране на тютюнопушенето.\nБих искал да насоча вниманието ви към един интересен факт. Ако се опитате да намерите NicoZero в аптеката, тогава най-вероятно няма да можете да го направите. Факт е, че продуктът е нов на пазара, така че все още се продава само чрез интернет.\nДнес всеки от вас ще може да спечели NicoZero купете и да го вземе на изгодна цена. Направете поръчка през официалния уебсайт, регистрирайте заявление и получете колет с доставка до дома. Тя ще бъде идеалното решение за всички.\nНашият сайт не продава този продукт и не приема поръчки от купувачи. Прегледът се подготвя единствено въз основа на информация от открити източници. Искаме да ви напомним, че самолечението може да бъде опасно за вашето здраве.\nPosted on 25.05.2020 25.05.2020 Author adminCategories Bulgaria\nPrevious Previous post: NicoZero Česká republika\nNext Next post: NicoZero Schweiz


Коментари - Чехия обвини Русия в безпрецедентна терористична атака през 2014 г. | Днес.dir.bg\nЧехия обвини Русия в безпрецедентна терористична атака през 2014 г.\nПрага призова страните от ЕС и НАТО да действат колективно, като в знак на солидарност с Прага изгонят руски дипломати\n22:46 | 06.07.22\nнякои са умни (нерегистриран)\nАбе,я кажете ,защо Турция се държи настрана и не са набърква в тези идиотии?Щото Турция води независима политика и отстоява своите интереси.Европейските зависими от господаря си васали джавкат в купом по мечката.ОРГАНИЗИРАНО! Отстояват интересите на задокеана да си продават скъпия газ с риск Европа да се превърне в пепелище.Имат ли капка ум европейците.\nщо е евроатлантизъм (нерегистриран)\nСтига сте дърпали мечката за опашката,че всяко нещо има граници.Стига сте хвърляли вината за вашите катастрофи върху Русия.Мисля ,че по нареждане от господаря,всички васали вкупом почнаха да намират кусури на Русия.Май си търсят боя .Лошото е ,че ние сме се набутали на първа линия и вървим като стадо на заколение.Няма ли лидери да видаят накъде ни тласкат ония отеъд океана?Бог да ги убие!\nРуснаците се излагат яко.. чудя се как още се намира някой да им вярва, кой ли не са се опитали да прецакат. Цял свят ги гледа със свалени гащи но те продължават за затъват. Вместо да се опитат някакси да замажат положението, те продължават.. а ся де?\nЧехите си вкарват дебелия сами. Но не само на себе си а на цяла Европа.\nСамо бой по руските морди навсякъде извън Рассия....\nчехите стигнаха нивото на Полша и Англия по малоумие и дебилизъм, добрата новина обаче е, че самите чехи не вярват на тая смешна пропаганда, само корумпираното им правителство\nИнтересното е, че чешката държава обвинява Русия, че била взривила въпросните складове само около час, след като Русия и Беларус обявяват, че са разкрили заговор, организиран от ЦРУ, при който беларуски военни трябвало да убият президента на Беларус Лукашенко. И за разлика от САЩ и техните васали, руските и беларуските служби представят и доказателства - видеозаписи на заговорниците, обсъждащи своите планове! Така че една от целите на чешкото обвинение очевидно е да затъмни скандала, че САЩ се опитват да убият президент на чужда държава, в случая Беларус! Другата цел изглежда е да се отстрани Росатом от търга за строежа на нова чешка атомна централа! И разбира се, в американските и западноевропейските "свободни и обективни" медии няма и дума за заговорът, организиран от САЩ срещу Лукашенко, а са пълни с недоказаните обвинения на чешките управници срещу Русия!\nАма и чехите ''много работят'' че от 2014 сега се сетиха като им напомниха краварите да вкарат Русия в плямпането си и разбира се нашия гебрев дето къде ли не го набутаха за което и той се чуди сигурно завалията из смехотворните си сцнарии срещу Русия..\n"Освен това мисля, че Картаген(Русия) трябва да се разруши." - Marcus Porcius Cato Censorius\nАми ,хайде отивай да разрушаваш,дано да не видиш и твоята къща разрушена ,а за семейството ти понелавам живот и здраве.\nЧервените руски гниди се надпреварват да "доказват", колко лошо е постъпила Чехия, като е извадила на светло руските гниди ..... Абе руски олигофрени, целият цивилизован свят пропищя от вашата руска простотия .... Ама накрая ще изядете дървото, то жестоко ....\nНакрая цяла Европа ще бъде разрушена заради интересите на америте да си продават СКЪПИЯ втечнен газ тука. Дааа, такива прости хора има. Каквото сам си го направи глупакът и цял свят не може да му го направи.\nаве идиот тъп я покажи едно доказателство, че Русия е виновна? или щом американците/чехите казват значи е така? бати простите хора бати чудото\nПо информация на чешкото контраразузнаване известните като "Петров" и "Боширов" офицери от ГРУ са посещавали складовете за боеприпаси на фирмата Imex Group. Един от тях се взривява в деня, в който двамата напускат Чехия, съобщава currenttime.tv. Нещо повече, на границата руските агенти не криели, че целта им е посещение в Imex Group, но се оказва, че те пътуват с паспорти от Молдова и Таджикистан. "Мишкин-Петров" става гражданинът на Молдова Николае Попа, а "Чепига-Боширов" – гражданинът на Таджикистан Руслан Табаров. Взривовете на склада за боеприпаси на Imex Group във Врбетице са били два: първият на 16 октомври, а вторият на 3 декември (тогава няма жертви).\nМа много си запознат... (нерегистриран)\nА сега да те питам? Руските "терористи" кога напуснаха Чехия? - На 16 Октомври или на 3 Декември? Щото казваш два взрива след като посетили складовете и напуснали Чехия в същия ден преди да се взривят!!!??? Почвате да се омотавате пак в опорките, по същия начин, както се омотавахте с Литвиенко, с Березовски, със Скрипал ... Или руснаците са доста пекани в мръсните номера и ви правят на маймуни, или вие правите всичко възможно да замажете и прикриете всички извращения които вършите в редица държави като Украйна, Сирия, Либия, Беларус ... Аре бегай да духаш, за друго не ставаш.\nИ тоя дето ''се взривил'' как после дойде да ''отрови'' гебрев след като се ''пробва'' на предишните ''новичоци''...\nЯвно не само ние изпълняваме американски заповеди...\nАбе червен Гошко, ти не си българин и Америка я гледаш само по филмите ... Понимаеш ???\nна ха-ха. (нерегистриран)\nНе по филмите, а в реалността:Югославия, Украйна,Либия, Ирак, Сирия, Иран, Афганистан. Чичко ти си идиот ил контузен?\nНа Дир. Обърнете внимание. (нерегистриран)\nПрозорецът на коментарии е издевателски неудобен.Върнете всичко назад.Затруднява,осложнява и бави коментариите.\nВсичко е с цел. Може би скоро и коментари няма да има. След изборите ги бяха спрели за няколко дни. Защо?\nЗащото тук руските агенти си развяват свободно байряка!\nИ аз мога да обвиня чехите в какво ли не - в глупост като за стадо овце например. Или в опит да си съсипят (подобно на нас ) държавата. И дори бих могъл да го докажа пред непредубеден съд. А проблем на чешкото правителство е, че повдига обвинение и опитва да налага рестрикции БЕЗ доказателства, по примера на една всеизвестна държава-терорист. И забравя, че всяко действие има противодействие, и то не само във физиката.\nВаршавският Договор (нерегистриран)\nЗа съжаление не сме решили чехския въпрос през 1968. Отново ще се отвори много работа.\n68 г. (нерегистриран)\nЗа 68 г. Ако помните тогава имало Варшавския блок и договор между държавите му за взаимното подпомагане в това число и военното, ако някой ще поиска помощ. Сега са други времена, впрочем, не са по-добри, а дори ПО-ОПАСНИ, но ние сме по друг начин оценяваме миналото, което не може да се разглежда в друг контекст от миналото,но тогава всичко е било законно в рамките на договореностите между държавите, когато чешко правителство поискало помощ.Това което е станало било мятеж с неизвестни последици. А какво стана след подобна история в Украйна? Разбира се сега живеем след разпадането на Варшавския блок и всеки построява държавата си в ДРУГИ УСЛОВИЯ,къде доминира друга сила - САЩ, която ни държи на прага на война. Вече няма този баланс както при “лошия” СССР. Тъй, че помислите все пак къде сме били в по-голямата безопасност и БГ имала армия и съвременното за това време въоръжение.А сега?\nНаучете български (нерегистриран)\nпреди да тролите!\nЗа "научете български" (нерегистриран)\nСпоред проучване на "Галъп интернешънъл": Почти половината пълнолетни българи не са наясно с правилото за пълния и краткия член в българския език. България се намира на 30-о място по медийна грамотност в Европа, в една група със Сърбия, Черна гора, Босна и Херцеговина и Албания. Няма друга държава от Европейския съюз, която да се е представила по-зле, показва тазгодишният Индекс на медийната грамотност на фондация "Отворено общество".\nСега си спокоен като разбра за обективното мнение за грамотност на българина и съответно и твоето. И...?\nНе може ли направо солидарно да им обявим война? Каква е тази Русия, че ще си защитава националните интереси? Ама ха.\nПреведено, значи: 1. изхвърлихме руснаците от търга за чешка АЕЦ. Победител остава Уестингхаус, известен с нулевия си опит в строителство на АЕЦ, поне на мен до колкото е известно. Ако е така, следват експерименти с мирния атом. 2. Вече търсим съдействие на европейско ниво. Значи, започва нова атака срещу Северен поток 2. След поляците, чехите ще се пробват. Е поне ще знаят защо ще купуват по-скъпа руска газ. А на мен ми е интересно, как така като нямаш доказателства, има си само подозрения, изведнъж привеждаш в изпълнение присъда. И то след 6 години, в един удобен политически момент. Както се казва, като пуснеш водата от чешмата, тя потича надолу, а не нагоре. И това не е случайност.\nЯ да видим сега ситуацията - чехите се оплитат в лъжата, подобно на великите някога германци и още по-великите някога британци. От друга страна у нас все още официалното правителство и иначе винаги компетентната прокуратура мълчат като партизани на разпит, въпреки че чехите директно се опитаха да ни обвинят, че незаконно снабдяваме нацистите в Украйна с боеприпаси и оръжие. Ще кажете -нормално омазване на евроатлантици -нищо не могат, освен да плюят. И затова въпросните евроаналотици лъжат. Квичат като лишена от ласки плачеща болонка, ама като видяха истински вояки на границата с укрите, и перкулясаха тотално. А с акъл в подобно състояние какво друго да измислиш??? Това важи и за форумните тролове - чудят се защо няма опорка по случая и плюят Путин... Смех!\nОт нас българският народ, никаква солидарност за Чехия. Когато трябваше чехите да са солидарни с нас, пратиха завода на Шкода в Турция, сега да се молят за солидарност на султан Ердоган.\nНе съм предполагал, че чехите са толкова глупави ...\nЧехите не са , виж управниците им са !\nТи си глупав. А чехите си имат прекрасна подредена държава, където между другото емигрират, разбирай бягат много руснаци.\nИмаха най-тоталитарната компартия в целия Източен блок. Фанатици са сякаш, кръвта вода не става, но ще съжаляват.\nДа, помним я тази тяхна партия. Лидерите на тази партия дойдоха на власт върху руските танкове през 1968. Както и в България през 1944.\nНа Шопо (нерегистриран)\nАко помниш тогава имало Варшавския блок и договор между държавите му за взаимното подпомагане в това число и военното, ако някой поиска помощ. Сега са други времена, впрочем, не са по-добри, А ПО-ОПАСНИ, но ние сме по друг начин оценяваме миналото, което не може да се разглежда в друг контекст от миналото,но тогава всичко е било законно в рамките на договореностите.Това което е станало било мятеж. А какво стана след подобно в Украйна? Разбира се сега живеем след разпадането на Варшавския блок и всеки построява държавата си в ДРУГИ УСЛОВИЯ,къде доминира друга сила - САЩ, която ни държи на прага на война.Вече няма този баланс както при “лошия” СССР. Тъй, че помисли къде си бил в по-голямата безопасност.\nВсеки път, когато Матушката нацапа безобразно процепа - в Чехия, Великобритания, Полша, Норвегия, у нас и навсякъде, българското общество на мурзилките вие в една и съща тоналност как посраната Матушка всъщност не била виновна, ами тези държави подло я обвинявали за да се харесат на американците. Неуважаеми Мурзилки, Рубладжии, Гъзолизци и вие дребни облещени Копейкаджийчета, не всички са като вас. Другите си имат достойнство, чест и национални интереси. Длъжен съм да ви информирам за последния завет на Мао Дзе Дун: "Не всяка руска пръдня мирише приятно!"\nи вишеградци ще се окажат пудели без воля\nНормално за (нерегистриран)\nамерикански измекяри ,членове на ЕС и Нато. Руснаците навремето трябваше да не влизат там и да оставят Хитлер да направи поляци и чехи на сапун\nСигурно им трябва оправдание. Преди тук през 4-5 години си гърмяха складове, за утилизация и така нататък. Например в завод Миджур, Дунарит, Мини Бобов дол, в Челопечене и така нататък. В правосъдието има презумпцията за невиновност. И виновни може да бъдат хора, а не така да се обявява държава. Някой е виновен след изнесени доказателства и осъдителна присъда в съда. Така че това си е клевета и престъпление.\nРазрушенията и планините от трупове на цивилни.... Единият казва :-Добре, че сме в НАТО и ЕС Другият отговаря: - Добре, че СССР не беше демократична държава\nЧехия - бълха върху кон въобразява, че тя е наездник. Претенциите, амбициите и перченето й като на велика държава (10,6 млн.население) само защото е подбутвана (заедно с Украйна) от държавата-терорист САЩ, но тя не знае,че ще бъде предадена от хазяина си, ако стане напечено пред друга ядрена държава, която превъзхожда САЩ с въоръжението си. Чехия, забравила ли, а руснаците го помнят как тя се е превърнала в мощна “работилница” за танковете на Хитлер, които много харесали на Хитлер и, с които фашистите газили и разстрелвали многострадалното “тяло” на руската държава. Те забравили как руснаците после спасявали красиви пражки градове за да останат те с първоначалния си архитектурен облик за историята, а можеше да мине като танковете им с по-малък ущерб за руските войски и с по-малко жертви, ако не би спасявали чешкия народ и архитектура.\nХем ми е чудно, хем ми е смешно. Що всички реват за европейска солидарност като сгазят лука, и се нахендрят в / хайде да не ви развалям сутринта ще го кажа културно / екстрементите. Как така чехите не се сетиха за европейската солидарност, и когато Фолксваген решиха да удвоят производството в заводите на Шкода не казаха " Дайде така по солидарному, да дадем малко и на българите че те са на опашката по всичко, освен по корупция, и смъртност".\nЧехите бяха с мнение, че Русия се поправя и не е СССР. Опитваха се да накарат европейците да възприемат Русия като нормална страна. Наивници. Сега са на другия полюс, когато разбраха (видяха), че змията си е змия и дори и да я харесваш ще те ухапе отровно. Имено сега европейците трябва да одържат настроенията си. Да нарекат змията с името змия и да се пазят от нея и да не се впускат в играта на руснаците. Просто ги дръжте далеч (там където те са всъщност). И никакви компромиси! На змийското гнездо Кремъл - никакви. За нищо!\nЗа продажник. (нерегистриран)\nСволоч, (иначе няма подходяща дума) Русия, която освободила света от нацизма и фашизма с цената на 27 млн. жертви основно мирно население, оказва се “змия” заедно с децата си и старци , а многомилионната Европа която рамо до рамо унищожавала руския народ и воювала заедно с Третия райх срещу руския народ се оказа честна и невинна дори след Нюрберски трибунал и след като Германия призна вината си.Ти какво право имаш да произнасяш срещу Русия след като ти са наследник на тези,които са били в съюз С Хитлер? Все пак “цивилизованата” Европа макар,че и лицемерно, но се опасява от подобни разговори, които биха навредили на имиджа й.\nАма разбира се, че Чехия ще обвини Москва и ще експулсира всички руски дипломати, след като така е наредило отвъдокеанското началство. Очаквам и останалите европейски страни, всички под американска военна окупация, да продължат да обвиняват Москва за каквото им дойде на ума и да експулсират руски дипломати, което много намирисва на историческите събития от 1941-1945 г.. с бойно поле многострадална Европа, за които всички политици знаят как свършват, ама без да се поучат от тях. А и ние, по акъла на мъдрите ни управленци сме отново откъм шибаната страна и този път може и да е фатален за народа и държавата ни. Боже, пази България, че няма кой друг!\nАко не въоръжаваха укрите,нямаше да видят чудо\nНе само укрите, ами и ИД в Сирия, че и по цял свят, което обаче не доказва, че взривовете са от руснаци, но изяснява яростната съпротива на САЩ и васалните им европейци срещу СП-2.\nПутинска Рассия е доведена до статут на държава терорист с право, вече никой не им ще ни меда , ни жилото! Благодарение на кремълското жуже с големи желания но дребни възможности! Самозабравилото се ченгенце!!!\nАбе на кой му пука вече за руснаците. Ебаси смешниците.\nАбсолютно прав си. Да си погледнем собствената кочинка, в която сме на 112 място по свобода на словото и печата. И сме след Танзания и Албания по качесто на пътищата. И сме на първо място по смъртност в ЦЯЛА Европа. И на последно място по грамотност в ЦЯЛА Европа. Мани ги руснаците!\nДа, и като чуеш езика на различните медии и гостите им, се чудиш защо .................. език на омраза обиди и нищо спестено, явно на някой му е изгодно да плюе!!!!\nКато има плазмодии с атлантически ценности,вместо български няма да ни бъде.\nна зоро (нерегистриран)\nДай един пример кого защищавали САЩ? Ти си на тях ли трябваш, идиот?\nРуснаците най-сетне започнаха да действат така, както трябва. Не "реципрочно", а с малко отгоре. Даже двойно. И то веднага, още на другия ден да реагират. А не да мислят с месеци... Ако бяха действали така и преди, изобщо нямаше да се опитат да им се качват на главата.\nЕй дираджиите и вие като чехите вършите дебилни неща! Те щото гонят дипломати по нареждане от сащ, а вие щото съсипвате до неотдавна работещия ви сайт! Как можахте да промените полето за коментарите с толкова откъсан прозорец, който постоянно мърда, мига и докато пишеш натискаш отмяна на коментара??? Тия програмисти от дира, поставили информационната новинарска лента и променили начина на писане на коментари, бих ги уволнил на секундата!!!\nВсичко е с цел, защо бяха спрени коментарите няколко дни след изборите?\nбез доказателства (нерегистриран)\nВинаги, когато обвиняват Русия, казват, че има доказателства, но са секретни. Значи доказателства няма.\nЧехите само как се правят на луди калинки, продават оръжие на ислямските терористи а после що ми гръмна склада. Ами ще ви гръмне и малката държавица ще ви гръмне ако продължавате да слугувате на американския окупатор.\nВърви жестока глобална война за нов световен ред! Средствата не се подбират! Росия е междинно припятствие, което пречи на крайната цел.Основната цел е да се удари Китай и да се спре неговото развитие!\nпРосия е държава-терорист, и е редно да бъде навряна в кучи гъз !\nБая ми ти гъз трябва да е, та да побере цялата Русия. А и кучето с гъза надали ще си го даде доброволно. Освен, ако ти не предложиш своя. Така - по евроатлантически.\nСедем години след терористичната атака чехите оявиха кой е виновен. При взрива в Сарафово на службите им бяха нужни 8 минути за да обявят кой е виновен. На никой ли не му прави впечатление? Друг е въпросът, че обвиненията се появиха, точно когато Чехия преговаря за ваксините и точно когато Чехия покани Росатом да участва в търга за АЕЦ. И не ми обяснявайте, че тези двамата обвинени руснаци са някакви супершпиони, които обикалят цяла Европа и безнаказано тровят българи и британци и взривяват оръжейни складове в България и Чехия! И никой не ги заподозрял!\nЧехите след като изгонят руските дипломати, да спрат да купуват и вражеската руска газ.\nДим без огън няма! колкото и да се опитват да мажат червените маймуни, то днешната кочина пРосия стои в основата на множество мизерии, причинени спрямо цивилизовани държави.\nИ да има огън какво от това, ние българите сме на страната на братска Русия а не на страната на американския окупатор.\nНека помним завета на Българите преди нас ! “Като народ ние можем да се гордеем, че всичките ни народни деятели и патриоти: Г.Раковски, Л.Каравелов, В.Левски, Хр.Ботйов, А.Кънчев, П.Волов, Г.Бенковски и проч., са биле против официална Русия. Никога те не са апелирали към нея, защото са знаяли, че нейний камшик повече боли от турския….” Русчук, 1-й Март 1886 г. З.Стоянов\n,,Българино", ти тия измислени завети ги остави, ами прочети историята и виж кой ни е освобождавал два пъти.\nВреме е братска Русия отново да освободи окупираната от американците Европа, но този път цялата.\nДа заградим страната с по високи огради, ако трябва и от бетон, да затворим границите и забраним на гражданите да решават как и къде да работят и живеят и да назначим на всеки работещ по един партиен секретар да го наблюдава и докладва на властта! Мога да посоча и още, но оставям това на вашето въображение.\nмислех си ,че само ние сме подвласни на американската "демокрация", а то цяла Велика ЕВРОПА слушка !!така трябва иначе ще наложат тази своя демокрация с бомби и преврати !демократи,с какво са по-добри от лошия СССР ? НО ,ВСИЧКО ПО РЕДА СИ,ГОСПОД БАВИ,НО НЕ ЗАБРАВЯ !!\nНека първо да "изпратим" Путя Първи - Къси от този свят, тогава да решим какво ще правим с демокрацията ....\nМисленето не ви се удава!\nШилото е на смяна и се е изнервил малко. Защитава яко държавата на жужето цар с външните тоалетни от лошите соросоиди ха ха.\nДе прочете нещо за руснаците? А, тъпако? Ясно съм го написал- задават се неудобни въпроси, касаещи България. Ако е участвал въобще Гебрев в някакви сделки, де. Това, не те ли притеснява? Явно- не. Забравих, че не сте българи. А сте едни задокеански слуги!\nкоя точно кауза защитаваш .....\nтази на обективната информираност и на всичко, свързано с реални доказателства. А не едностранчиво, на база спуснати опорки. Сега разбра ли, каква е разликата между теб и мен?\nЕвала на чехите!! Русия е била, е и ще остане империята на злото поне, докато кремълския диктатор шава!! чАо\nНовината публикувана в 7:06, а в 7:10 опорките са вече спуснати и путинофилите са на амбразурите... няма време за сутрешно кафе, работата чака :D\nТова ли успя да измислиш? Какви опорки мвиждаш и къде? Коментира се информация, публикувана в медиите. Специално на мен ми прави впечатление противоречието, което е в чешката версия и отговора на българите. Теб, не те ли смущава? Все тая ли ти е, че вероятно България може да бъде намесена в скандал, за който дори не е дала съгласие и почива на неверни информации? Защо да вярвам на чехите, а не на българите?\nНищо не измислям, драги. Просто виждам, как сте накъкали коментарите за половин час. Все едно камион с лайна е изсипан. Не е моя вината, че сте кухи лейки и не чакате дори някой друг да пише.\nХахах, виждаш, а нещо от написаното, разбираш ли? Или не ти се връзва със спуснатите за днес задачки?\nСоросоиди, що не отговаряте на въпросите, свързани с противоречията в самата версия на чехите? Защо така Гебрев отрича основни моменти в нея? На Гебрев ли да вярваме или на чеха?\nи не сте отговорили на още един въпрос, който дори не си задавате- как двама непознати, две външни лица и то с експлозиви, са влезрли на територията на силно охраняем обект? Ей, то скрадовете за картофи има охрана, кво останало за складовете с бомби?\nясно, отговори вместо опорки още не са ви спуснали.\nЧехия след седем (7) години изведнъж установява и то категорично, че взривовете през 2014 година в складовете им за оръжие са дело на .... Русия!!!??? И то с активното участие на 18 дипломати от посолството на Руската Федерация!? Господа чехи, вие за маймуни ли ни вземате? Така и до сега не стана ясно, тези складове в Чехия, които се взривиха и които явно играеха депо за преразпределение на оръжие (бомби, снаряди, ...) къде, за кои дестинации по света летеше това оръжие? Злите езици споменаха на няколко пъти, че част от това оръжие услужливо прекарано през американски и арабски купувачи стигаше Сирийската Демократична Опозиция а от там Ислямска Държава, друга част стигаше Украинските Борци за Демокрация. Чехия има да отговаря на много неудобни въпроси свързани с търговията на Съветско Оръжие произвеждано в бившия Соц Блок и дистрибутирано през тяхната държава. ЕМКО днес реве - ние никога не сме изнасяли/търгували с оръжие за Украйна, всичко е законно изпълнено съгласно правилата на ЕС и международните закони. Навремето изтекоха едни снимки намерено в Сирия, снимки на оръжие произведено в България но серийните номера на това оръжие категорично показваше че това оръжие не е било произведено за Сирия отпреди да избухне гражданската война, а за друга държава. Въпроса който остана висящ и никой не пожела да разследва беше, как оръжие произведено и доставено от Комунистическа България за/в друга държава изведнъж се оказа в ръцете на Ислямска Държава на терен Сирия?\nТи си червена маймуна, а чехите са си нормални ! Понял ???\nЧехите са нормални, да това е вярно, но има една малка групичка чехи на каишка на САЩ, които за съжаление днес управляват Чехия и определят имиджа й пред света. Толкова много мръсотия има в Чехия, Полша че покрай тях и в някои кръгове в България, че сега почва замитането на следите. А следите се замитат най-добре като хвърлиш мръсна бомба и оставиш стадото да блее, а между другото чистачите разчистват неудобните въпроси а медиите им услужливо избягват коварните въпроси, които витаят в пространството. Едни огромни, ама наистина огромни инвестиции за подмяна на държавното управление в редица държави отиват яко по дяволите (Египет, Либия, Сирия, Венецуела, Боливия, Беларус ... в Афганистан е вече повече от ясно, в Ирак е повече от ясно - въпрос на малко време е и от там да си стегнат багажа, Украйна е с толкова много въпросителни за бъдещето си ....) и ПРОЛЕТ ДЕМОКРАТ МЕЙКЪРИТЕ са бесни днес, бесни чак пяна им излиза ва устата.\nВиждам че много хора вярват как араби НИКОГА не пилотирали самолет с няколко часа тренажор събориха двете кули на WTC в Ню Йорк...\nДа ама ги тренираха в Германия, Хамбург и в САЩ, а и всички имаха Зелени Карти - ти да видиш! Така че, тренирали са ги ДОБРИ ИНСТРУКТОРИ и са подготвили ДОБРИ ТЕРОРИСТИ.\nДо преди време доста погрешно смятах, че в една нормална страна, която не е военизирана диктатура, няма голямо значение кой я управ!ява. Тоест който и както и да я управлява, не може да причини големи вреди, благодарение на останалите "демократични" механизми в днешно време, които ще му попречат да я вкара в беда, във война и т.н. Оказва се че не е така. Нас например зорлем ни вкараха в НАТО, без никой да ни е искал мнението и това заради амбициите на един външен министър тогава. Сега този Хамачек се държи като безмозъчна откачалка и прост инструмент в ръцете на една задокеанска страна. Може и опасно да стане.\nПо полека с руските лъжи .... Няма по нагло племе от дрипавите руски червей !!!\nИма, има...Едни с една епруветка пред ООН и после една попиляна държава. Да не говорим за лъжи, а?\nЗабравихте ли Колин Пауъл и как излъга пред ООН? Пред Общото събрание на ООН. И, че това беше мотива натовски държави, без мандат от ООН да нахлуят?\nКато е толкова лошо членството в НАТО, защо всички държави от Източна Европа се натискат да влязат ... Кажи бе чебурашке .....\nАми не се натискат, нареждат им отвъд океана...


На днешното си заседание Общинският съвет в Сливен прие промяна в Бюджета на общината, одобри План-сметката за чистотата за 2016 година, гласува промяна в наредбата за определяне размера на местните данъци и взе други важни решения, свързани с работата на общинската администрация.\nВ работата на сесията взеха участие кметът на Сливен Стефан Радев и неговите заместници Румен Иванов, Стефан Кондузов, Стоян Марков, Пепа Чиликова и секретарят на общината Валя Радева. В залата присъстваха кметовете на населените места, представители на НПО, граждани, които половин час преди заседанието протестираха пред сградата на общината по повод намерението на администрацията за увеличаване имотните данъци.\nПромяната в Наредбата за определяне размера на местните данъци бе утвърдена с гласовете на 22 съветници. Против увеличаването на данъка гласуваха 18 общински съветници, а един се въздържа. Гласуваната промяна определя повишаване на имотния данък от 1,9 на 3,2 на хиляда върху данъчната оценка. С 15 на сто се увеличава данъкът за притежавано моторно превозно средство.\nПо предложение на групата съветници на ГЕРБ беше взето решение месечното възнаграждение на съветник да е в размер, близък до минималната за страната заплата и да не надвиша 426 лева. За решението гласуваха 32 съветници. Срещу него нямаше гласове „против” и „въздържали” се.\nСесията днес гласува увеличение на сумата от 2000 на 3000 лв., която може да се предоставя на семейство или двойка, живееща на семейни начала, за изследвания и процедури, свързани с лечение на безплодие и репродуктивни заболявания от Общинския фонд за асистирана репродукция и лечение на репродуктивни заболявания. Приета беше и програма за развитие на читалищната дейност в общината, утвърден бе протоколът на Комисията по стипендиите, и бяха отпуснати финансови помощи за нуждаещи се граждани.\nСъветниците определиха председателят на общинския съвет Димитър Митев да представлява община Сливен на общото събрание на РАО „Тракия”, а при невъзможност от негова страна да присъства, ще го замества зам.-председателят на Общинския съвет Деян Дечев.\nНаправена бе промяна на решение от заседанието на 4 декември. При невъзможност за участие на кмета Стефан Радев в заседание на общото събрание на Асоциацията на ВиК на обособената територия, обслужвана от „ВиК - Сливен” ООД, представител на общината да бъде заместникът му Румен Иванов.\nЗаседанието се проведе на 18 декември 2015 година от 9 часа в зала „Май” на община Сливен. В предварителния дневен ред бяха включени за разглеждане и решение 55 предложения, внесени от кмета Стефан Радев и общински съветници.\nПо силата на правилника за работа на Общинския съвет в 12.30 часа се проведе извънредна сесия с единствена точка, относно продажба на поземлени имоти от общинския поземлен фонд в землището на с. Крушаре. Съветниците подкрепиха внесеното от кмета Стефан Радев предложение с 34 гласа „за”, без против и един въздържал се. „Оценката е над 1000 лева на дка, за повече от 300 декара, предоставени под аренда на сливенска фирма. Продажбата е в интерес на общината и на гражданите на Сливен, посочи кметът Стефан Радев.\nИскането за закупуване на имотите е от сливенската фирма „ЕКО ФРУКТ“ ООД. Поземлените имоти са предоставени за ползване под аренда на дружеството през 2002 год. за срок от 25 (двадесет и пет) години. Арендаторът е създал овощна градина – прасковени насаждения над 10 годишни. Законът позволява да придобие право на собственост върху земеделски земи при спазването на определените условия.


НАЧАЛО СЪВЕТИ ЗА ДОМА Изпълнете дома си с кислород: 6-те най-добри цветя за пречистване на въздуха...\nВ дома ви ежедневно се натрупват токсини. Те се намират в играчките, пластмасата, постелките, разтворите за почистване, даже и в строителните материали.\nЗа щастие природата е намерила начин да поддържа въздуха чист – някои растения по естествен път могат да пречистят въздуха. Това е особено важно, когато прозорците рядко се отварят и въздухът в дома ви става все по-задушен. Решението на този проблем ще бъде един от тези шест вида растения:\nФикусът е зимно зелено цвете, което произхожда от Индия. Расте в светли помещения. По време на растежа на цветето трябва редовно да се полива и веднъж месечно да се добавя с тор богат на азот, който би съхранил блясъка му.\nПроста елегантност е термина, който описва най-добре това цвете. Тази палма ще снабди дома ви с необходимото количество влага, която винаги е полезна през зимата заради отоплението на помещенията. Бамбуковата палма е още една от стайните цветя, която пречиства въздуха. Освен това, тя унищожава и насекомите.\nБръшляна е пълзящо растение, което много добре се адаптира към вътрешните условия. Лесно се отглежда в дома и не се нуждае от много светлина. Бръшлянът освен че е добър за пречистване на въздуха също е добър и за премахване на алергените, каквито са тези от плесените и животинския тор.\nДяволският бръшлян може да се отглежда и в декоративна саксия, във висяща кошница или поставен вертикално. Необходимо е много малко светлина, а ако има повече светлина, листата му стават по-зелени.\nХризантемата е едно от най-добрите цветя за пречистване на въздуха. Тя технически не е стайно растение, но може да издържи в домашни условия до шест седмици. А когато изсъхне я сменете с нова. Хризантемата изисква много светлина, но да не бъде пряка, както и много влага.\nМоже да я намерите във всички форми, размери и цветове. Тя ще придаде повече пространство, ще бъде впечатляващ декоративен елемент и същевременно ще пречиства въздуха във вашия дом. Някои видове драцени растат и в условия на слаба осветеност, докато други се нуждаят от повече светлина. Почвата трябва да бъде влажна, но не прекалено много, защото изобилието на влага може да застраши растежа на растението.